Kannada-LLM-Labs/Wikipedia-Kn huggingface dataset:
ಹೆನ್ರಿ ವಾನ್

ಹೆನ್ರಿ ವಾನ್ ಒಬ್ಬ ಮೆಟಾಫಿಸಿಕಲ್ ಕವಿ.

ಜೀವನ ವಿವರ 
ಹೆನ್ರೀ ವಾನ್ ೧೭ನೆ ಶೆತಮಾನದ ಮೆಟಾಫಿಸಿಕಲ್ ಕವಿಗಲ್ಲಿ ಒಬ್ಬ. ಇತನು ವೇಲ್ಸ್ನಲ್ಲಿ ಜನಿಸಿದನು. ಅಕ್ಸ್‍ಫರ್ಡ್ನನ ವಿದ್ಯಾಭ್ಯಾಸ ಮುಗಿದ ಬಳಿಕ ಇತ ಲಂಡನ್ಗೆ ಹೋಗಿ ಕಾನೂನು ಶಿಕ್ಷಣ ಮುಂದುವರೆಸಿದ. ಬಳಿಕ ಮೆಡಿಕಲ್ ವಿದ್ಯಾಭ್ಯಾಸ ಮುಂದುವರೆಸಿ ಪದವಿ ಪಡೆದ ಬಳಿಕ ಬ್ರೆಕನ್‍ನಲ್ಲಿ ಅಭ್ಯಾಸ ಮಾಡಿದ. ಈತ ಒಬ್ಬ ರಾಯಲಿಸ್ಟ್ ಅಗಿದ್ದ. ಈತ ಸಿವಿಲ್ ವಾರ್ ನಲ್ಲಿಯು ಸಹಾ ಭಾಗವಹಿಸಿದ್ದ. ಇತನ ತಂದೆಯು ಸುಪ್ರಸಿದ್ದ ವೆಲ್ಸ್ ಕುಟುಂಬಕ್ಕೆ ಸೇರಿದವರಾಗಿದ್ದಾರೆ. ವಾಗನ್ನನು ಯುದ್ದದಲ್ಲಿ ಭಾಗವಹಿಸಿದ್ದರಿನ್ದ ಇತನಿಗು ಸ್ವಲ್ಪ ಪೆಟ್ಟಾಯಿತು. ಮತ್ತು ಜ್ಯೆಲಿನಲ್ಲಿಯು ಸಹಾ ತನ್ನ ದಿನಗಳನ್ನು ಕಳೆದ. ಇತನಿಗೆ ತನ್ನ ಅಣ್ಣನನ್ನು ಕಳೆದು ಕೊಂಡಾಗ ಬಹಳ ದುಕ್ಕವಾಯಿತು. ನಂತರ ಕಾಯಿಲೆಗೂ ತುತ್ತಾದ. ಈತನ ಜೀವನದ ನೋವಿನ ಸಂಗತಿಗಳು ಆತನ ಜೀವನ ಶೈಲಿಯನ್ನೇ  ಬದಲಾಯಿಸಿದವು.ಈತನು ಗುಯಿವರನ ದ ಪ್ರೈಸ್ ಅಂಡ್ ಹ್ಯಾಪಿನೆಸ್ ಅಫ್ ಕಂಟ್ರಿ,ಎಂಬ ಕ್ರುತಿಯನ್ನು ಅನುವಾದಿಸಿದ. ನಂತರ ನಿಯಂಬರ್ಜೆನ್ ನ  ಪ್ಲೊರ್ಸ್ ಸಾಲಿಟೂಡ್ಸ್,ಸಹ ಅನುವಾದಿಸಿದ. ನಂತರ ಮ್ಯಾನ್ ಅಂಡ್ ಗ್ಲೊರಿ, ಯನ್ನು ಅನುವಾದಿಸಿದ. ನಂತರ ದ ವರ್ಡ್ ಕಂಡೆಮ್ನ್ ಡ್, ಅನ್ನು ಅನುವಾದಿಸಿದ . ನುಲಿಯಸ್ ನ  ಹರ್ಮೆಟಿಕಲ್ ಫಿಸಿಕ್ ಅನ್ನು ಅನುವಾದಿಸಿದ .ಈತ ಜಾರ್ಜ್ ಆರ್ಬರ್ಟ್ ನಿನ್ದ ಪ್ರಭಾವಿಥನಾಗಿದ್ದ. ಇತನ ಮುಖ್ಯ ಕ್ರುತಿಗಳೆನ್ದರೆ,ಸಿಲೆಕ್ಸ್ ಸಿನ್ತಲನ್ಸ್,ಒಲರ್ ಇಸ್ಕನುಸ್, ದ ರೆಟ್ರೀಟ್,ಪೀಸ್, ಮುನ್ಥಾದವುಗಳು.

ದ ಡ್ವೆಲ್ಲಿಂಗ್ ಪ್ಲೇಸ್ 
ದ ಡ್ವೆಲ್ಲಿಂಗ್ ಪ್ಲೇಸ್ ಎಂಬ ಪದ್ಯವು ಹೆನ್ರಿ ವಾನ್ ನ ಮುಖ್ಯವಾದ ಕ್ರುತಿಗಳಲ್ಲಿ ಒಂದು. ಈ ಪದ್ಯವು ಧಾರ್ಮಿಕವಾದುದು. ಅಲ್ಲದೆ ಅದ್ಯಾತ್ಮಿಕವಾದುದು, ವ್ಯೆಯಕ್ತಿಕವಾದುದು. ಈತ ಈಪದ್ಯದಲ್ಲಿ ಜಿಸಸ್ ಕ್ರ್ಯೆಸ್ತನ ವಾಸಸ್ತಳದ ಬಗ್ಗೆ ಮತನಾಡುತ್ತಾನೆ. ಈತ ಅಸ್ಛರ್ಯ ದಿಂದ ಈ ರೀತಿ ಹೆಳುತ್ತಾನೆ. ದೇವರ ವಾಸಸ್ತಳ ಎಲ್ಲಿರುವುದೊ,ಹೇಗಿರುವುದೊ, ಯಾರು ಸ್ರುಸ್ಟಿಮಾಡಿರುವರು,ಯಾವುದೊ ತಿಳಿದಿಲ್ಲ ಎಂದು ಹೇಳುತ್ತಾನೆ. ನಂತರ ಅತನ ವ್ಯೆಯಕ್ತಿಕ ಆನಿಯ ಬಗ್ಗೆ ಮಾತನಾಡುತ್ತಾ ಈ ರೀತಿ ಹೇಳುತ್ತಾನೆ ಮ್ಯೆ ಸಿನ್ಫುಲ್ ಹಾರ್ಟ್.ಈ ಪದ್ಯ ದಲ್ಲಿ  ದೇವರ ವಾಸಸ್ತಳವನ್ನು ಪ್ರಶ್ನಿಸುವ ಮೂಲಕ ಈ ಪದ್ಯವನ್ನು ಪ್ರಾರಂಭಿ ಸುತ್ತಾನೆ. ಸುಂದರವಾದ, ರಹಸ್ಯವಾದ, ನದಿಯ ಮೂಲ ನಿನ್ನ ವಾಸ್ತಳವೆ, ನೆರಳು ಕೊಡುವ ಅಥವಾ ರಕ್ಶಣೆ ಕೊಡುವ ಬೆಟ್ಟವೆ, ಪರಿಶುದ್ದತೆ,ಮತ್ತು ಭವ್ಯತೆ ವ್ಯೆಭವ ನಿನ್ನ ವಾಸಸ್ತಳವನ್ನು ಸ್ರುಸ್ಟಿದ್ದಾವೆಯೆ, ಎಂದು ಪ್ರಶ್ನಿಸಿದ್ದಾನೆ . ನಂತರ ಈತ ಮೋಡವು ನಿನ್ನ ಹೊದಕೆಯಗಿದೆಯೆ, ಮತ್ತು ರಕ್ ಶಣೆ ಯಾಗಿದೆಯೇ,ಇವು ನಿನ್ನ ವಾಸಸ್ತಳವನ್ನು ಸ್ರುಷ್ಟಿಸಿದ್ದಾವೆಯೆ, ಎಂದು ಪ್ರಶ್ನಿಸುತ್ತಾನೆ. ಈ ರೀತಿ ಪ್ರಶ್ನಿಸಿದ ನಂತರ ಈ ರೀತಿ ಹೇಳುತ್ತಾನೆ. ನಿನ್ನ ವಾಸಸ್ತಳವನ್ನು ಯಾರು ಸ್ರುಷ್ಟಿದ್ದನೊ ,ಎಲ್ಲಿರುವುದೊ,ಹೆಗಿರುವುದೊ, ನನಗೆ ತಿಳಿದಿಲ್ಲ, ಆದರೆ ಈಗ ನಿನ್ನ ವಾಸಸ್ತಳ ಛಿಕ್ಕದಾಗಿರುವ ನನ್ನ ಹ್ರುದಯವೇ ನಿನ್ನ ವಾಸಸ್ತಳ. ಆದರೆ ಅದೂ ಸಹಾ ಸಿನ್ ಫುಲ್ ಆಗಿದೆ. ಎಂದು ಎಳುತ್ತಾನೆ.  ಮೈ ಗಾಡ್ ಮೈ ಸಿನ್ಫುಲ್ ಹಾರ್ಟ್ ಈ ವಾಖ್ಯ ವು ಮುಖ್ಯವಾದುದು ಏಕೆಂದರೆ ಹೆನ್ರಿ ವಾನ್ ನು ಜೀಸಸ್ ಕ್ರೈಸ್ತನ ವಾಸಸ್ತಳ ವನ್ನು ತನ್ನ ಸಿನ್ಫುಲ್   ಹ್ರುದಯದಲ್ಲಿ ಇರಿಸುವ ಮೂಖಾಂತರ ತನ್ನ ಜೀವನದಲ್ಲಿ  ಒಳ್ಳೆಯ ಗುಣಗಳನ್ನು ಬೆಳೆಸಿಕೊಳ್ಳು ವುದಾಗಿ ಹೇಳುತ್ತಾನೆ. ಈತನ ಇನ್ನಿತರ ಪದ್ಯಗಳಾದ ,ದ ವರ್ರ್ದ್, ದ ರಿಟ್ರೀಟ್, ಸಹಾ ವಾನನ ಹ್ರುದಯದಲ್ಲಿನ ಆನಿಯ ಬಗ್ಗೆ ಮಾತನಾಡಿದ್ದಾನೆ.  .

ಬಾಹ್ಯ ಸಂಪರ್ಕಗಳು
 
 
 
 Henry Vaughan (PoetSeers website)
 Index entry for Henry Vaughan at Poets' Corner 
 The Sacred Poets. Ch. 9–13 − The Cambridge History of English and American Literature.
 
 Examples of Henry Vaughan's varied poetic forms 

ಕವಿಗಳು
ರಾಬರ್ಟ್ ಹೆರಿಕ್

ರಾಬರ್ಟ್ ಹೆರಿಕ್ ೨೪-೦೮-೧೫೯೧ ರಂದು ಲಂಡನಿನ್ನಲ್ಲಿ ಜನಿಸಿದನು. ಇವನ ತಂದೆ ನಿಕೊಲಸ್ ಹೆರಿಕ್ ಹಾಗೂ ತಾಯಿ ಜೂಲಿಯ ಸ್ಟೋನ್.ರಾಬರ್ಟ್ ಹೆರಿಕ್ ಒಂದು ವರುಶದ ಮಗುವಿರುವಾಗಲೆ ಇವನ ತಂದೆ ತೀರಿಕೊಂಡರು.

ಬಾಲ್ಯ ಮತ್ತು ಜೀವನ 
ಹೆರಿಕ್ ತನ್ನ ೨೨ನೇ ವಯಸಿನಲ್ಲಿ ಮೆಟ್ರೀಕೂಲೇಶನ್ ಶಿಕ್ಷಣವನ್ನು ಸೆಂಟ್.ಜಾನ್ ಕಾಲೇಜಿನಲ್ಲಿ ಮುಗಿಸಿದನು. ಇವನು  ತನ್ನ ಶಿಕ್ಶಣ ಅವಧಿಯಲ್ಲಿಯೇ 'ಉದಯೊನ್ಮುಖ ಕವಿ' ಯಾಗಿ ಹೊರಹೊಮ್ಮುತ್ತಾನೆ. ಇವನ ಸಮಕಾಲೀನ ಕವಿಗಳೆಂದರೆ ಜಾರ್ಜ್ ಹರ್ಬರ್ಟ್,ಸರ್ ಜಾನ್ ಸಕ್ಲಿಂಗ್ ಮುಂತಾದವರು.
ರಾಬರ್ಟ್ ಹೆರಿಕ್  ಕೆವಿಲಿಯರ್ ಕವಿಗಳ ಗುಂಪಿಗೆ ಸೇರುತ್ತಾನೆ. ಕೆವಿಲಿಯರ್ ಕವಿಗಳು ಎಂದರೆ ಆಂಗ್ಲ ನಾಗರೀಕ ಯುದ್ದದಲ್ಲಿ ದೊರೆ ಮೊದಲನೇ ಚಾರ್ಲ್ಸ್ ಇವನಿಗೆ ಬೆಂಬಲ ನೀಡಿದ ಕವಿಗಳನ್ನ ಕೆವಿಲಿಯರ್ ಕವಿಗಳು ಎಂದು ಕರೆಯುತ್ತಾರೆ. ಈ ರೀತಿ ಬೆಂಬಲ ನೀಡಿದಂತಹ ಕವಿಗಳಲ್ಲಿ ರಾಬರ್ಟ್ ಹೆರಿಕ್ಕ್ ಸಹ ಒಬ್ಬನು ಆದ್ದರಿಂದ ಇವನನ್ನು ಕೆವಿಲಿಯರ್ ಕವಿ ಎಂದು ಕರೆಯುತ್ತಾರೆ.
ರಾಬರ್ಟ್ ಹೆರಿಕ್ 'ಸನ್ಸ್  ಆಫ ಬೆನ್' ಸದಸ್ಯರಲ್ಲಿ  ಪ್ರಮುಖನಾದವನು.ಹೆರಿಕ್ ಬೆನ್ ಜಾನ್ಸನ್‍ನಿಂದ ಹೆಚ್ಛು ಪ್ರಭಾವಕ್ಕೆ  ಒಳಗಾಗುತ್ತಾನೆ ಹಾಗೂ ಇವನು ಬೆನ್ ಜಾನ್ಸನ್ ಮಾದರಿಯನ್ನು ಮತ್ತು ಕ್ಲಾಸಿಕಲ್ ರೊಮನ್ ಬರಹಗಾರರನ್ನು  ಹೆಚ್ಛು ಅನುಸರಿಸುತ್ತಿದ್ದನು.

ಸಾಹಿತ್ಯ ರಚನೆ
ರಾಬರ್ಟ್ ಹೆರಿಕ್ ಸುಮಾರು ೨೫೦೦ ಕ್ಕೂ ಹೆಚ್ಛು ಪದ್ಯಗಳನ್ನು ಬರೆದಿದ್ದಾನೆ.ಇವನ ಪ್ರಮುಖ ಎರಡು ಪದ್ಯಕೋಟಿಗಳೆಂದರೆ 'ನೊಬೆಲ್ ನಂಬರ್ಸ್' ಇದು ೧೬೪೭ರಲ್ಲಿ  ಪ್ರಕಟಗೊಳ್ಳುತ್ತದೆ ಮತ್ತು 'ಹೆಸ್ಪಿರಿಡಸ್' ಇದು ೧೬೪೮ ರಲ್ಲಿ ಪ್ರಕಟಗೊಳ್ಳೂತ್ತದೆ. ಇವೆರಡೂ ಕೂಡ ಸಣ್ಣ ಪದ್ಯಗಳ ಸಂಗ್ರಹ ಪುಸ್ತಕಗಳು.
ಹೆರಿಕ್ ಭಾವನೆಗಳಿಂದ ಕೂಡಿದಂತಹ ಕವಿ. ಇವನು ಹೆಚ್ಛಾಗಿ ಪ್ರೀತಿಯ ಬಗ್ಗೆ  ಬರೆದಂತಹ ಪದ್ಯಗಳು ಪ್ರಸಿದ್ಧಿಗೊಂಡಿವೆ. ಪ್ರೀತಿಯೂ ಶ್ರೀಮಂತವಾದುದು ಹಾಗೂ ವೈವಿದ್ಯಮಯವಾದುದು ಎಂದು ಇವನ ಪ್ರಮುಖ ಪದ್ಯಗಳಾದ  'ಚೆರ್ರಿ ರೈಪ್', 'ಡಿಲೈಟ್ ಇನ್ ಡಿಸ್ಆರ್ಡರ್', ಮತ್ತು ಜೂಲಿಯನ್ ಕ್ಲಾತ್ಸ್  ಮೂಲಕ ತಿಳಿಯಬಹುದಾಗಿದೆ.
ಹೆರಿಕ್ ನ ಪದ್ಯಗಳ ಪ್ರಮುಖ ಸಂದೇಶವೆಂದರೆ ಜೀವನ ಬಹಳ ಸರಳವಾದುದು, ಪ್ರಪಂಚ ಬಹಳ ಸುಂದರವಾಗಿದೆ,ಪ್ರೀತಿ ವೈಭವಯುತವಾದುದು,ಈ ನಮ್ಮ ಜೀವನದ ಕಡಿಮೆ ಸಮಯವನ್ನು ಬಹಳ ಅರ್ಥಪೂರ್ಣವಾಗಿ ಬಳಸಿಕೊಳ್ಳಬೇಕು.

ನಿಧನ
ಹೆರಿಕ್ ತನ್ನ ೮೩ನೇ ವಯಸ್ಸಿನಲ್ಲಿ ೧೫-೧೦-೧೬೭೪ ರಂದು ವಿಧಿವಶನಾದನು.

ಬಾಹ್ಯ ಸಂಪರ್ಕಗಳು

 
 
 
 Chrysomela: A Selection from the Lyrical Poems of Robert Herrick
 Upon Kings. Poems Upon Several Personages of Honour …
 The Complete Poetry of Robert Herrick (with full biography)  Site at Newcastle University for the new edition of Herrick's Poetry
 Robert Herrick, The Poetry Foundation 
 Encyclopedia Britannica: Robert Herrick
 Luminarium: "The Life of Robert Herrick"

ಕವಿಗಳು
ಆಂಗ್ಲ ಭಾಷೆಯ ಲೇಖಕರು
ಸಾಮ್ಯುಲ್ ಡೆನಿಯಲ್

ಸಾಮ್ಯುಲ್ ಡೆನಿಯಲ್ (೧೫೬೨-೧೪ ಆಕ್ಟೊಬರ್ ೧೬೧೯) ಇಂಗ್ಲೀಶ್ ಕವಿ ಮತ್ತು ಸಾಹಿತಿ, ಡೆನಿಯಲ್ ಸಾಮರ್‍ಸೆಟ್‍ನಲ್ಲಿನ ಟಾಂಟೋನ್ ಎಂಬ ಸ್ಥಳದಲ್ಲಿ ಜನಿಸಿದ್ದಾನೆ.

ಸಾಹಿತಿಗಳು
ಆಂಗ್ಲ ಭಾಷೆಯ ಲೇಖಕರು
ಬೆನ್ ಜಾನ್ಸನ್ (ಕ್ರೀಡಾಪಟು)

'ಬೆಂಜಮಿನ್ ಸಿನ್ ಕ್ಲೈರ್',(ಜ :ಡಿಸೆಂಬರ್ ೩೦, ೧೯೬೧) ಅಥವಾ ಅವರ ಅಪಾರ ಮಿತ್ರವೃಂದಕ್ಕೆ "ಬೆನ್ ಜಾನ್ಸನ್," CM OOnt' ಎಂದೇ ಪ್ರಿಯರಾಗಿದ್ದ ಅವರೊಬ್ಬ ಅಪರೂಪದ ಕ್ರೀಡಾಪಟು. 'ಕೆನಡಾ ದೇಶದ ಮಾಜಿ ವಿಶ್ವ ಪ್ರಸಿದ್ಧ ಅತಿ-ವೇಗಿ ಸ್ಪ್ರಿಂಟ್ ಓಟಗಾರ'. ವಿಶ್ವದಾದ್ಯಂತ ಹೆಚ್ಚು ಬೇಡಿಕೆಯ ಕ್ರೀಡಾ ಪಟುವೆಂದು ಹೆಸರಾಗಿದ್ದವರು. ಸನ್, ೧೯೮೦ ರ ದಶಕದುದ್ದಕ್ಕೂ ವಿಶ್ವದಾದ್ಯಂತ ಜರುಗಿದ ನೂರುಮೀಟರ್ ಓಟಗಳ ಸ್ಪರ್ಧೆಗಳಲ್ಲಿ ಹಾಗೂ ೨ ಒಲಂಪಿಕ್ಸ್ ಗಳಲ್ಲಿ ೨ ಕಂಚಿನ ಪದಕಗಳನ್ನೂ ಹಾಗೂ ಒಂದರಲ್ಲಿ ಚಿನ್ನದ ಪದಕವನ್ನೂ ಗಳಿಸಿದ ಅತ್ಯಂತ ವೇಗಿಯಾಗಿ ಹೆಸರಾದವರು. '೧೯೮೭ ರ,ಸಮ್ಮರ್ ಒಲಂಪಿಕ್ಸ್' ನಲ್ಲಿ ಅಥ್ಲೆಟಿಕ್ಸ್ ಹಾಗೂ ೧೯೮೮ ನ ವಿಶ್ವ ಚಾಂಪಿಯನ್ ಆಗಿ ಆಯ್ಕೆಯಾಗಿದ್ದರು. 'ಡೂಪ್ ಟೆಸ್ಟ್' ನಲ್ಲಿ ಅಪರಾಧಿಯೆಂದು ಖಚಿತವಾದ ಬಳಿಕ, ತಮ್ಮ 'ಮೆಡಲ್' ಹಾಗೂ 'ಪ್ರಶಸ್ತಿಗಳನ್ನು' ವಾಪಸ್ ಮಾಡಬೇಕಾಯಿತು.

ಕ್ರೀಡಾಪಟುಗಳು
ಪಾಶುಪತ ದರ್ಶನ

ಪಾಶುಪತ ದರ್ಶನ ಪ್ರಮುಖ ಶೈವ ಪರಂಪರೆಗಳ ಪೈಕಿ ಅತ್ಯಂತ ಹಳೆಯದು. ಪಾಶುಪತ ಪಂಥದ ತತ್ವಶಾಸ್ತ್ರವು ಕ್ರಿ.ಶ. ೨ನೇ ಶತಮಾನದಲ್ಲಿ ಲಕುಲಿಶನಿಂದ ಸುಸಂಗತಗೊಂಡಿತು. ಗಣಕಾರಿಕ, ಪಂಚಾರ್ಥ ಭಾಷ್ಯದೀಪಿಕಾ ಮತ್ತು ರಾಶಿಕರ-ಭಾಷ್ಯ ಈ ಪಂಥದ ಮುಖ್ಯ ಪಠ್ಯಗಳಾಗಿವೆ.-ನೋಡಿ ಶೈವ ಪಂಥ

ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಪ್ರತ್ಯಭಿಜ್ಞಾ

ಕಾಶ್ಮೀರ ಶೈವ ಪಂಥದ ಒಂದು ಶಾಖೆಯಾದ ಪ್ರತ್ಯಭಿಜ್ಞಾ ಕ್ರಿ.ಶ. ೯ನೇ ಶತಮಾನದಲ್ಲಿ ಹುಟ್ಟಿರುವ ಒಂದು ಆದರ್ಶಾತ್ಮಕ ಏಕತತ್ವವಾದಿ ಮತ್ತು ಆಸ್ತಿಕವಾದಿ ತತ್ವಶಾಸ್ತ್ರ. ಈ ವ್ಯವಸ್ಥೆಯ ಹೆಸರನ್ನು ಅದರ ಅತ್ಯಂತ ಪ್ರಸಿದ್ಧ ಕೃತಿ ಉತ್ಪಲದೇವನ ಈಶ್ವರ ಪ್ರತ್ಯಭಿಜ್ಞಾ ಕಾರಿಕಾದಿಂದ ಪಡೆಯಲಾಗಿದೆ. ವ್ಯುತ್ಪತ್ತಿ ಶಾಸ್ತ್ರದ ಪ್ರಕಾರ, ಪ್ರತ್ಯಭಿಜ್ಞಾ ಪ್ರತಿ - "ಒಮ್ಮೆ ತಿಳಿದಿದ್ದ, ಈಗ ಮರೆತಂತೆ ಕಂಡುಬರುವ", ಅಭಿ - "ತಕ್ಷಣದ" ಮತ್ತು ಜ್ಞಾ - "ತಿಳಿಯುವುದು" ಇಂದ ರಚನೆಗೊಂಡಿದೆ.

ಹಿಂದೂ ಪಂಥಗಳು
ರಸೇಶ್ವರ

ರಸೇಶ್ವರ ಕ್ರಿಸ್ತ ಶಕದ ಪ್ರಾರಂಭದ ಸುಮಾರು ಉದಯಿಸಿದ ಒಂದು ತತ್ವಶಾಸ್ತ್ರೀಯ ಸಂಪ್ರದಾಯವಾಗಿತ್ತು. ಅದು ಶರೀರವನ್ನು ಅಮರ ಮಾಡಲು ಪಾದರಸದ ಬಳಕೆಯನ್ನು ಪ್ರತಿಪಾದಿಸಿತು. ಈ ಪರಂಪರೆಯು ಗೋವಿಂದ ಭಾಗವತ ಮತ್ತು ಸರ್ವಜ್ಞ ರಾಮೇಶ್ವರರಿಂದ ರಚಿತವಾಗಿದ್ದ ರಸಾರ್ಣವ, ರಸಹೃದಯ ಮತ್ತು ರಸೇಶ್ವರಸಿದ್ಧಾಂತ ಪಠ್ಯಗಳ ಮೇಲೆ ಆಧಾರಿತವಾಗಿತ್ತು.

ಹಿಂದೂ ಪಂಥಗಳು
ಹಿಂದೂ ದೇವತೆಗಳು

ಹಿಂದೂ ಧರ್ಮದ ವೈವಿಧ್ಯಮಯ ಸಂಪ್ರದಾಯಗಳಲ್ಲಿ ದೇವತೆಗಳನ್ನು ದೇವ, ದೇವಿ, ಈಶ್ವರ, ಈಶ್ವರಿ, ಭಗವಾನ್ ಮತ್ತು ಭಗವತಿ ಮುಂತಾದ ಹಲವು ಹೆಸರುಗಳಿಂದ ಮತ್ತು ವಿಶೇಷಣಗಳಿಂದ ಕರೆಯಲಾಗುತ್ತದೆ. 

ಹಿಂದೂ ಧರ್ಮದ ದೇವತೆಗಳು ವೈದಿಕ ಯುಗದಿಂದ (2ನೇ ಸಹಸ್ರಮಾನ ಕ್ರಿ.ಪೂ.) ಮಧ್ಯಕಾಲೀನ ಯುಗದ ವರೆಗೆ (1 ನೇ ಸಹಸ್ರಮಾನ ಕ್ರಿ.ಶ.), ಪ್ರಾದೇಶಿಕವಾಗಿ ನೇಪಾಳ, ಪಾಕಿಸ್ತಾನ, ಭಾರತ ಮತ್ತು ಆಗ್ನೇಯ ಏಷ್ಯಾದಲ್ಲಿ ಮತ್ತು ಹಿಂದೂ ಧರ್ಮದ ವೈವಿಧ್ಯಮಯ ಸಂಪ್ರದಾಯಗಳಾದ್ಯಂತ ವಿಕಸನಗೊಂಡಿವೆ. ಹಿಂದೂ ಧರ್ಮದಲ್ಲಿ ದೊಡ್ಡ ಸಂಖ್ಯೆಯ ವೈಯಕ್ತಿಕ ದೇವರುಗಳನ್ನು  ಪೂಜಿಸಲಾಗುತ್ತದೆ. ಪ್ರತಿ ದೇವತೆಗೆ ಸಂಬಂಧಿಸಿದ ನಂಬಿಕೆಯ ನಿಖರವಾದ ಸ್ವರೂಪ ವಿವಿಧ ಹಿಂದೂ ಪಂಥಗಳು ಮತ್ತು ತತ್ವಶಾಸ್ತ್ರಗಳ ನಡುವೆ ಬದಲಾಗುತ್ತದೆ. ಹಿಂದೂ ದೇವತಾ ಪರಿಕಲ್ಪನೆಯು  ಹಿಂದೂ ತತ್ವಶಾಸ್ತ್ರದ ಯೋಗ ಮಾರ್ಗದಲ್ಲಿ ಒಂದು ವೈಯಕ್ತಿಕ ದೇವರಿಂದ ಹಿಡಿದು,  ವೇದಗಳಲ್ಲಿ ಮೂವತ್ತಮೂರು ಪ್ರಮುಖ ದೇವತೆಗಳಿಗೆ, ಮತ್ತು ಅಲ್ಲಿಂದ ಹಿಂದೂ ಧರ್ಮದ ಪುರಾಣಗಳಲ್ಲಿ ಉಲ್ಲೇಖಿಸಲಾದ ನೂರಾರು ದೇವತೆಗಳಿಗೆ ವಿಸ್ತರಿಸಿದೆ. ಪ್ರಮುಖ ದೇವತೆಗಳ ಚಿತ್ರಣಗಳಲ್ಲಿ ವಿಷ್ಣು, ಲಕ್ಷ್ಮಿ, ಶಿವ, ಪಾರ್ವತಿ, ಬ್ರಹ್ಮ ಮತ್ತು ಸರಸ್ವತಿ ಸೇರಿದ್ದಾರೆ. ಈ ದೇವತೆಗಳು ವಿಭಿನ್ನ ಮತ್ತು ಸಂಕೀರ್ಣ ವ್ಯಕ್ತಿತ್ವಗಳನ್ನು ಹೊಂದಿವೆ, ಆದರೂ ಅವರನ್ನು ಸಾಮಾನ್ಯವಾಗಿ ಬ್ರಹ್ಮನ್ ಎಂದು ಕರೆಯಲ್ಪಡುವ ಅದೇ ಅಂತಿಮ ವಾಸ್ತವತೆಯ ಅಂಶಗಳಾಗಿ ನೋಡಲಾಗುತ್ತದೆ. ಪ್ರಾಚೀನ ಕಾಲದಿಂದಲೂ, ದೇವತೆಗಳ ಸಮಾನತೆಯ ಕಲ್ಪನೆಯನ್ನು ಹಿಂದೂ ಪಠ್ಯಗಳಲ್ಲಿ ಮತ್ತು 1 ನೇ-ಸಹಸ್ರಮಾನದ ಆರಂಭದಲ್ಲಿ ಎಲ್ಲಾ ಹಿಂದೂಗಳಿಗೆ ಪಾಲಿಸಲಾಗಿದ್ದು, ಹರಿಹರ (ಅರ್ಧ ವಿಷ್ಣು, ಅರ್ಧ ಶಿವ)  ಮತ್ತು ಅರ್ಧನಾರೀಶ್ವರರ (ಅರ್ಧ ಶಿವ, ಅರ್ಧ ಪಾರ್ವತಿ)  ಮುಂತಾದ ಶಿಲ್ಪಕಲಾ ಪರಿಕಲ್ಪನೆಗಳೊಂದಿಗೆ ಪುರಾಣಗಳು ಮತ್ತು ದೇವಾಲಯಗಳು ಒಟ್ಟಿಗೆ ಕಾಣಿಸಿಕೊಂಡಿವೆ. ಈ ಪರಿಕಲ್ಪನೆಗಳು ಅವರೆಲ್ಲಾ ಒಂದೇ ಎಂದು ಘೋಷಿಸುತ್ತವೆ. ಪ್ರಮುಖ ದೇವತೆಗಳು ವೈಷ್ಣವ, ಶೈವ ಮತ್ತು ಶಕ್ತಿಗಳಂತಹ ತಮ್ಮದೇ ಆದ ಹಿಂದೂ ಸಂಪ್ರದಾಯಗಳನ್ನು ಪ್ರೇರೇಪಿಸಿವೆ, ಆದರೂ ಅವೆಲ್ಲವೂ ಪುರಾಣ, ಧಾರ್ಮಿಕ ವ್ಯಾಕರಣ, ಬ್ರಹ್ಮವಿದ್ಯೆ, ತತ್ವಶಾಸ್ತ್ರ ಮತ್ತು ಬಹುಕೇಂದ್ರವಾದಗಳನ್ನು ಹಂಚಿಕೊಂಡಿವೆ. 1ನೇ ಸಹಸ್ರಮಾನದ ಮಧ್ಯಭಾಗದ ಸ್ಮಾರ್ತದಂತಹ ಕೆಲವು ಹಿಂದೂ ಸಂಪ್ರದಾಯಗಳು, ಸಗುಣ ಬ್ರಹ್ಮನ ಏಕದೇವೋಪಾಸನಾ ಅಭಿವ್ಯಕ್ತಿಗಳು ಮತ್ತು ನಿರ್ಗುಣ ಬ್ರಹ್ಮನನ್ನು ಸಾಕ್ಷಾತ್ಕರಿಸುವ ಸಾಧನವಾಗಿ ಅನೇಕ ಪ್ರಮುಖ ದೇವತೆಗಳನ್ನು ಒಳಗೊಂಡಿವೆ. ಸಾಂಖ್ಯ ತತ್ತ್ವಶಾಸ್ತ್ರದಲ್ಲಿ, ದೇವತೆಗಳನ್ನು "ಶಕ್ತಿಯ ನೈಸರ್ಗಿಕ ಮೂಲಗಳು" ಎಂದು ಪರಿಗಣಿಸಲಾಗುತ್ತದೆ, ಅವು ಸತ್ವವನ್ನು ಪ್ರಬಲವಾದ ಗುಣವಾಗಿ ಹೊಂದಿವೆ.

ಹಿಂದೂ ದೇವತೆಗಳನ್ನು ವಿವಿಧ ಚಿತ್ರಕಲೆಗಳಲ್ಲಿ ಮತ್ತು ಶಿಲ್ಪಗಳಲ್ಲಿ ಮೂರ್ತಿಗಳು ಮತ್ತು ಪ್ರತಿಮೆಗಳು ಎಂದು ಕರೆಯಲಾಗುತ್ತದೆ. ಪ್ರಾಚೀನ ಚಾರ್ವಾಕರಂತಹ ಕೆಲವು ಹಿಂದೂ ಸಂಪ್ರದಾಯಗಳು ಎಲ್ಲಾ ದೇವತೆಗಳನ್ನು ಮತ್ತು ದೇವರು ಅಥವಾ ದೇವತೆಯ ಪರಿಕಲ್ಪನೆಯನ್ನು ತಿರಸ್ಕರಿಸಿದವು, ಮತ್ತು 19ನೇ ಶತಮಾನದ ಬ್ರಿಟಿಷ್ ವಸಾಹತುಶಾಹಿ ಯುಗದ ಆರ್ಯ ಸಮಾಜ ಮತ್ತು ಬ್ರಹ್ಮ ಸಮಾಜದಂತಹ ಚಳುವಳಿಗಳು ದೇವತೆಗಳನ್ನು ತಿರಸ್ಕರಿಸಿದವು ಮತ್ತು ಅಬ್ರಹಾಮಿಕ್ ಧರ್ಮಗಳಂತೆಯೇ ಏಕದೇವತಾವಾದದ ಪರಿಕಲ್ಪನೆಗಳನ್ನು ಅಳವಡಿಸಿಕೊಂಡವು.
ಹಿಂದೂ ದೇವತೆಗಳನ್ನು ಜೈನ ಧರ್ಮದಂತಹ ಇತರ ಧರ್ಮಗಳಲ್ಲಿ ಅಳವಡಿಸಿಕೊಳ್ಳಲಾಗಿದೆ, ಮತ್ತು ಪ್ರಧಾನವಾಗಿ ಬೌದ್ಧ ಥೈಲ್ಯಾಂಡ್ ಮತ್ತು ಜಪಾನ್‌ನಂತಹ ಭಾರತದ ಹೊರಗಿನ ಪ್ರದೇಶಗಳಲ್ಲಿ ಅವುಗಳನ್ನು ಪ್ರಾದೇಶಿಕ ದೇವಾಲಯಗಳು ಅಥವಾ ಕಲೆಗಳಲ್ಲಿ ಪೂಜಿಸಲಾಗುತ್ತದೆ.

ಉಲ್ಲೇಖಗಳು
ಹಿಂದೂ ದೇವತೆಗಳು
ಅನ್ನಾ ಮಣಿ

ಅನ್ನಾಮಣಿ ಯವರು (೨೩ ಆಗಸ್ಟ್ ೧೯೧೮- ೧೬ ಆಗಸ್ಟ್ ೨೦೦೧) ಒಬ್ಬ ಭಾರತೀಯ ಮಹಿಳಾ ಭೌತವಿಜ್ಞಾನಿ ಹಾಗು ಪವನಶಾಸ್ತ್ರ ವಿಜ್ಞಾನಿ. 
 ಇವರು ಭಾರತೀಯ ಪವನ ವಿಜ್ಞಾನದ ಸಂಶೋಧನೆಯಲ್ಲಿ ಮಹತ್ವದ ಕಾಣಿಕೆಯನ್ನ ಸಲ್ಲಿಸಿದ್ದಾರೆ. ಅನ್ನಾ ಮಣಿಯವರು ಒಝೊನ್, ಪವನ ಶಕ್ತಿಯ ಕುರಿತಾಗಿ ಅನೇಕ ಸಂಶೋಧನಾ ಲೇಖನಗಳನ್ನು ಪ್ರಕಟಿಸಿದ್ದಾರೆ.

ಜೀವನ 
ಅನ್ನಾ ಮಣಿಯವರು ಕೇರಳ ಪೀರುಮೆಡು ಎಂಬಲ್ಲಿ ಜನಿಸಿದರು.  ಇವರ ತಂದೆ ಸಿವಿಲ್ ಇಂಜಿನೀಯರ್. ಒಟ್ಟು ಎಂಟು ಜನ ಮಕ್ಕಳಲ್ಲಿ ಅನ್ನಾ ಮಣಿಯವರು ಏಳನೇಯವರು. ಚಿಕ್ಕಂದಿನಿಂದಲೂ ಅವರು ತೀವ್ರ ತರದ ಓದುಗರಾಗಿದ್ದರು. ಮಹಾತ್ಮಾ ಗಾಂಧೀಜಿಯವರಿಂದ ತುಂಬಾ ಪ್ರಭಾವಿತರಾಗಿದ್ದ ಇವರು, ಬರೀ ಖಾದಿಯನ್ನೇ ತೊಡುತ್ತಿದ್ದರು. ಇವರಿಗೆ ವೈದ್ಯ ವಿಜ್ಞಾನ ಓದುವ ಹಂಬಲವಿತ್ತು, ಆದರೆ ತದನಂತರ ಅವರ ಮನಸ್ಸು ಭೌತವಿಜ್ಞಾನದತ್ತ ಹರಿಯಿತು. ೧೯೩೯ ರಲ್ಲಿ ಮದ್ರಾಸಿನ ಪ್ರೆಸಿಡೆನ್ಸಿ ಕಾಲೇಜ್‌ನಿಂದ ಬಿ.ಎಸ್ಸಿ ಭೌತ ಹಾಗು ರಸಾಯನ ಶಾಸ್ತ್ರದಲ್ಲಿ ಪದವಿಯನ್ನು ಪಡೆದರು.

ಶಿಕ್ಷಣ
ಅನ್ನಾಮಣಿ ನೃತ್ಯವನ್ನು ಮತ್ತು ಭೌತಶಾಸ್ತ್ರ ಅಧ್ಯಯನಕ್ಕೆ ನಿರ್ಧರಿಸಿ, ೧೯೩೯ ರಲ್ಲಿ, ಅವರು ಮದ್ರಾಸ್‌ನ ಪಚೈಯಪ್ಪಾಸ್ ಕಾಲೇಜಿನಿಂದ ಭೌತಶಾಸ್ತ್ರ ಮತ್ತು ರಸಾಯನಶಾಸ್ತ್ರದಲ್ಲಿ ಬಿ.ಎಸ್ಸಿ ಆನರ್ಸ್ ಪದವಿ ಪಡೆದರು. ೧೯೪೦ ರಲ್ಲಿ, ಅವರು ಬೆಂಗಳೂರಿನ ಭಾರತೀಯ ವಿಜ್ಞಾನ ಮಂದಿರದಲ್ಲಿ ಸಂಶೋಧನೆಗಾಗಿ ವಿದ್ಯಾರ್ಥಿವೇತನವನ್ನು ಪಡೆದರು. ೧೯೪೫ ರಲ್ಲಿ ಭೌತಶಾಸ್ತ್ರದಲ್ಲಿ ಪದವಿ ಅಧ್ಯಯನಕ್ಕಾಗಿ ಲಂಡನ್‌ನ ಇಂಪೀರಿಯಲ್ ಕಾಲೇಜಿಗೆ ತೆರಳಿ, ಹವಾಮಾನ ಸಾಧನಗಳಲ್ಲಿ ಪರಿಣತಿಯನ್ನು ಪಡೆದರು.

ವೃತ್ತಿಜೀವನ 
ಪಚೈ ಕಾಲೇಜಿನಿಂದ ಪದವಿ ಪಡೆದ ನಂತರ, ಅವರು ಪ್ರೊ. ಸೊಲೊಮನ್ ಪಪ್ಪಯ್ಯ ಅವರ ಅಡಿಯಲ್ಲಿ ಕೆಲಸ ಮಾಡಿದರು, ಮಾಣಿಕ್ಯ ಮತ್ತು ವಜ್ರದ ಆಪ್ಟಿಕಲ್ ಗುಣಲಕ್ಷಣಗಳನ್ನು ಸಂಶೋಧಿಸಿದರು. ಪದವಿ ಪಡೆದ ನಂತರ ಅವರು ಪ್ರೋ. ಸಿ.ವಿ.ರಾಮನ್ ರವರ ಮಾರ್ಗದರ್ಶನದಲ್ಲಿ ಕೆಲಸ ಮಾಡಿದರು.ಇವರು ವಜ್ರ ಮತ್ತು ಮಾಣಿಕ್ಯಗಳ ಬೆಳಕನ್ನು ಚದುರಿಸುವ ಗುಣಗಳ ಬಗ್ಗೆ ಅಧ್ಯಯನ ನಡೆಸಿದರು. ಐದು ಸಂಶೋಧನಾ ಲೇಖನಗಳನ್ನು ಪ್ರಕಟಿಸಿದರು ಇವರಿಗೆ ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯಿಲ್ಲದ ಕಾರಣ ಪಿಎಚ್ಡಿ ದೊರೆಯಲಿಲ್ಲ. ಮುಂದೆ ಭೌತಶಾಸ್ತ್ರದ ಅಧ್ಯಯನಕ್ಕಾಗಿ ಬ್ರಿಟನ್ ತೆರಳಿದರು, ಆದರೆ ಅಲ್ಲಿ ಅವರು ಇಂಪೀರಿಯಲ್ ಕಾಲೇಜ್ ಲಂಡನ್ನಲ್ಲಿ ಪವನಶಸ್ತ್ರವನ್ನು ಅಭ್ಯಾಸ ಮಾಡಿದರು.  
೧೯೪೮ ರಲ್ಲಿ ಭಾರತಕ್ಕೆ ವಾಪಸ್ಸಾದ ನಂತರ ಅವರು ಪುಣೆಯ ಪವನಶಾಸ್ತ್ರ ಇಲಾಖೆಯಲ್ಲಿ ಕೆಲಸ ಮಾಡತೊಡಗಿದರು. ಇವರು ಪವನ ಶಾಸ್ತ್ರದ ಬಗ್ಗೆ ಅನೇಕ ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ.  ಇವರ ಪ್ರತಿಭೆಯ ಸಂಕೇತವಾಗಿ ೧೯೮೭ ರಲ್ಲಿ ಕೆ. ಆರ್. ರಾಮನಾಥನ್ ಮೆಡಲನ್ನು ತಮ್ಮದಾಗಿಸಿಕೊಂಡಿದ್ದಾರೆ. 
೧೯೯೪ ರಲ್ಲಿ ಹೃದಯ ಬೇನೆಯಿಂದ ಬಳಿದ ಇವರು ೨೦೦೧ ಆಗಸ್ಟ್ ೧೬ ರಂದು ತಿರುವನಂತಪುರಂನಲ್ಲಿ ಕೊನೆಯುಸಿರೆಳೆದರು.

ಉಲ್ಲೇಖಗಳು

ಭಾರತದ ಮಹಿಳಾ ವಿಜ್ಞಾನಿಗಳು
ವಿಜ್ಞಾನಿಗಳು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಶ್ರೀಕಂಠದತ್ತ ನರಸಿಂಹರಾಜ ಒಡೆಯರ್

ಮಹಾರಾಜ ಶ್ರೀಕಂಠದತ್ತ ಒಡೆಯರ್ ಎಂದೂ ಕರೆಯಲ್ಪಡುತ್ತಿದ್ದ ಶ್ರೀಕಂಠದತ್ತ ನರಸಿಂಹರಾಜ ಒಡೆಯರ್ ಬಹದ್ದೂರ್ (೨೦ ಫೆಬ್ರುವರಿ ೧೯೫೩ - ೧೦ ಡಿಸೆಂಬರ್ ೨೦೧೩) ಅವರು ಮೈಸೂರು ಸಂಸ್ಥಾನದ ರಾಜಕುಮಾರ. ಕ್ರಿ.ಶ. ೧೩೯೯ರಿಂದ ೧೯೫೦ರವರೆಗೆ ಮೈಸೂರು ರಾಜ್ಯವನ್ನಾಳಿದ ಒಡೆಯರ್ ರಾಜಮನೆತನದ ಮುಖ್ಯಸ್ಥರಾಗಿದ್ದರು. ಮಹಾ ದೈವಭಕ್ತರು, ಜನಾನುರಾಗಿಯಾಗಿದ್ದರು. ಕಲೆ, ಸಾಹಿತ್ಯ, ಸಂಸ್ಕೃತಿಯ ಬಗ್ಗೆ  ಅಪಾರ ಕಳಕಳಿ, ಕಾಳಜಿ ಹೊಂದಿದ್ದರು.

ಜನನ
ಮೈಸೂರು ಸಂಸ್ಥಾನವನ್ನು ಆಳಿದ ಕೊನೆಯ ಅರಸರಾದ ಮಹಾರಾಜ ಜಯಚಾಮರಾಜೇಂದ್ರ ಒಡೆಯರ್ ಹಾಗೂ ಅವರ ದ್ವಿತೀಯ ಪತ್ನಿ ರಾಣಿ ತ್ರಿಪುರ ಸುಂದರಿ ಅಮ್ಮಣ್ಣಿ ದೇವಿ ಅವರ ಏಕೈಕ ಪುತ್ರನಾಗಿ ೧೯೫೩ರ ಫೆಬ್ರುವರಿ ೨೦ರಂದು ಶ್ರೀಕಂಠದತ್ತ ನರಸಿಂಹ ರಾಜ ಒಡೆಯರ್ ಜನಿಸಿದರು.

ಜೀವನ
ರಾಜರಾದರೂ ಸಾಮಾನ್ಯನಾಗಿ ಇರುವುದು ಹೇಗೆ ? ಜನರ ವಿಶ್ವಾಸ ಗಳಿಸುವುದು ಹೇಗೆ ? ಎಂದು ತೋರಿಸಿಕೊಟ್ಟ ಮಹಾರಾಜರು ಇವರು. ಮೈಸೂರು ವಿಶ್ವವಿದ್ಯಾನಿಲಯದ ಮಹಾರಾಜ ಕಾಲೇಜಿನಲ್ಲಿ ಪದವಿ ವ್ಯಾಸಂಗವನ್ನೂ, ಮೈಸೂರು ವಿವಿಯಿಂದ ರಾಜ್ಯಶಾಸ್ತ್ರ ಹಾಗೂ ಹಿಂದಿಯಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದರು. ಶಾರದವಿಲಾಸ ಕಾನೂನು ಕಾಲೇಜಿನಲ್ಲಿ ಲಾ ಪದವಿ ಪಡೆದು, ಪಾಶ್ಚಾತ್ಯ ಹಾಗೂ ಶಾಸ್ತ್ರೀಯ ಸಂಗೀತದ ಮೇಲೆ ಆಸ್ಥೆ , ಪಾಂಡಿತ್ಯ, ಬೆಳೆಸಿಕೊಂಡಿದ್ದ ಒಡೆಯರ್, ಲಂಡನ್‍ನ ಟ್ರಿನಿಟಿ ಕಾಲೇಜಿನಿಂದ ಪಿಯಾನೋ ಸೀನಿಯರ್ ಮಟ್ಟದ ಸಂಗೀತ ಪದವಿ ಪಡೆದಿದ್ದರು. ೧೯೮೪ರಲ್ಲಿ ಕಾಂಗ್ರೆಸ್ ಪಕ್ಷದಿಂದ ಮೈಸೂರು ಕ್ಷೇತ್ರವನ್ನು ಲೋಕಸಭೆಯಲ್ಲಿ ವೊದಲ ಬಾರಿ ಪ್ರತಿನಿಧಿಸಿದ್ದ ೩೧ ವರ್ಷದ ಶ್ರೀಕಂಠದತ್ತ, ಮತ್ತೆ ೧೯೮೯, ೧೯೯೬ ಮತ್ತು ೧೯೯೯ರಲ್ಲಿ ಮೈಸೂರು ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ೧೯೯೧ರಲ್ಲಿ ಬಿ.ಜೆ.ಪಿ ಪಕ್ಷ ಸೇರಿ ಲೋಕಸಭೆಗೆ ಸ್ಪರ್ಧಿಸಿ, ಚಂದ್ರಪ್ರಭ ಅರಸ್ ಎದುರು ಸೋಲು ಕಂಡರು. ೧೯೯೫ರ ಹೊತ್ತಿಗೆ ಮತ್ತೆ ಕಾಂಗ್ರೆಸ್ ಪಕ್ಷಕ್ಕೆ ಮರಳಿದರು.

೧೯೯೬ರಲ್ಲಿ ಜೆ.ಹೆಚ್. ಪಟೇಲರ ಸರ್ಕಾರ, ಒಡೆಯರ ಖಾಸಗಿ ಸ್ವತ್ತಾದ ಬೆಂಗಳೂರು ಮತ್ತು ಮೈಸೂರು ಅರಮನೆಗಳನ್ನು ಸರ್ಕಾರದ ವಶಕ್ಕೆ ತೆಗೆದುಕೊಳ್ಳಲು ಮುಂದಾದಾಗ, ಆ ಆದೇಶವನ್ನು ಕೋರ್ಟಿನಲ್ಲಿ ಪ್ರಶ್ನಿಸಿದ ಒಡೆಯರ್, ಅರಮನೆಗಳನ್ನು ತಮ್ಮ ಸ್ವಾಧೀನಕ್ಕೆ  ಪಡೆಯಲು  ಬದುಕಿರುವ ತನಕ ಹೋರಾಡಿದರು. ಒಡೆಯರ್ ಬದುಕಿರುವವರೆಗೆ, ಅರಮನೆಯಲ್ಲಿ ವಾಸವಿರಲು, ಅವರ ಮರಣಾನಂತರ ಸರ್ಕಾರ ಅರಮನೆಗಳನ್ನು ಸ್ವಾಧೀನ ಪಡೆಯುವುದು, ಆ ಆದೇಶದ ಮುಖ್ಯ ಭಾಗವಾಗಿತ್ತು. ೨೦೦೪ರ ಲೋಕಸಭೆ ಚುನಾವಣೆಯಲ್ಲಿ ೩ನೆ ಸ್ಥಾನ ಪಡೆದ  ನಂತರ ಶ್ರೀಕಂಠದತ್ತರು, ಸಕ್ರಿಯ ರಾಜಕಾರಣದಿಂದ ಹಿಂದೆ ಸರಿದರು. ೧೯೭೧-೭೨ರಲ್ಲಿ ದಾಂಡಿಗ ಮತ್ತು ವೇಗದ ಬೌಲರ್ ಆಗಿ ಮೈಸೂರು ವಿಶ್ವವಿದ್ಯಾಲಯವನ್ನು  ಪ್ರತಿನಿಧಿಸಿದ್ದ ಒಡೆಯರ್, ರಾಜಮನೆತನದ ಹಮ್ಮು-ಬಿಮ್ಮು ತೋರದೆ, ತಮ್ಮ ಸರಳತೆಯಿಂದ ಸಹ ಆಟಗಾರರ ಮನ ಗೆದ್ದಿದ್ದರು. ಮಹಾರಾಜರು ಕ್ರಿಕೆಟ್ ಆಡುವುದನ್ನು ನೋಡಲೆಂದೇ ಜನ ಮುಗಿಬಿದ್ದು  ಕ್ರೀಡಾಂಗಣಕ್ಕೆ ಬರುತ್ತಿದ್ದರು.
೨೦೦೭ರಲ್ಲಿ ಕರ್ನಾಟಕ ಕ್ರಿಕೆಟ್ ಸಂಸ್ಥೆಯ ಅಧ್ಯಕ್ಷರಾಗಿ ಚುನಾವಣೆ ಗೆದ್ದ ಒಡೆಯರ್, ೨೦೧೦ರಲ್ಲಿ ಅನಿಲ್ ಕುಂಬ್ಳೆ ವಿರುದ್ಧ ಸೋತರು. ೨೦೧೩ರಲ್ಲಿ ಮತ್ತೆ ಅಧ್ಯಕ್ಷರಾಗಿ ಆಯ್ಕೆಯಾದರು. ಬ್ರಿಜೇಶ್ ಪಟೇಲ್ ಎರಡೂ ಬಾರಿ ಅವರೊಂದಿಗೆ ಕಾರ್ಯದರ್ಶಿ ಸ್ಥಾನಕ್ಕೆ ನಿಂತಿದ್ದರು. ಗಾಲ್ಫ಼್, ಕುದುರೆ ರೇಸು, ಕ್ರಿಕೆಟ್‍ನಲ್ಲಿ ಆಸಕ್ತರಾಗಿದ್ದ  ಶ್ರೀಕಂಠದತ್ತ, ಬೆಂಗಳೂರು, ಮೈಸೂರು ಮತ್ತು ದಿಲ್ಲಿ ಟರ್ಫ಼್ ಕ್ಲಬ್‍ನ ಸದಸ್ಯ ಆಗಿದ್ದರು. 
ಶ್ರೀಕಂಠದತ್ತರ ಧರ್ಮಪತ್ನಿ  ಪ್ರಮೋದಾ ದೇವಿ, ಮೈಸೂರು ರೇಷ್ಮೆ  ಸೀರೆಗಳಿಗೆ ಮೆರುಗು ಹೆಚ್ಚಿಸುವ ಡಿಸೈನ್ ಪರಿಣಿತರಾಗಿದ್ದರು.ಶ್ರೀಕಂಠದತ್ತರು ಕುದುರೆ ರೇಸ್ ಹಾಗೂ ಕ್ರಿಕೆಟ್ ಕ್ರೀಡೆಗಳ ಮೇಲೆ ಬಹಳ ಅಭಿಮಾನವನ್ನು ಇಟ್ಟುಕೊಂಡಿದ್ದರು. "ಕರ್ನಾಟಕ ರಾಜ್ಯ  ಕ್ರಿಕೆಟ್ ಸಂಸ್ಥೆ " ಅಧ್ಯಕ್ಷರಾಗಿ ಕಾರ್ಯ ಸಲ್ಲಿಸಿದ್ದರು.
ಶ್ರೀಕಂಠದತ್ತರು ತಮ್ಮ ೨೩ನೇ ವಯಸ್ಸಿನಲ್ಲಿ ಬೆಟ್ಟದ ಕೋಟೆ ಅರಸು ವಂಶಕ್ಕೆ  ಸೇರಿದ್ದ ಪ್ರಮೋದಾ ದೇವಿ ಅವರನ್ನು ಮದುವೆಯಾದರು. ಇವರಿಗೆ ಮಕ್ಕಳಾಗಲಿಲ್ಲ. ಶ್ರೀಕಂಠದತ್ತರು  ಡಿಸೆಂಬರ್ ೧೦, ೨೦೧೩ರಂದು ತೀವ್ರ ಹೃದಯಾಘಾತದಿಂದ ಬೆಂಗಳೂರಿನ ವಿಕ್ರಮ್ ಆಸ್ಪತ್ರೆಯಲ್ಲಿ ಸಾವನ್ನಪ್ಪಿದರು. ಮಾರನೆ ದಿನ ಅಂದರೆ ೧೧-೧೨-೨೦೧೩ರಲ್ಲಿ ತಮ್ಮ ಉತ್ತರಾಧಿಕಾರಿ, ಸಹೋದರಿ ಗಾಯತ್ರಿ ದೇವಿಯ ಪುತ್ರರಾದ ಲಕ್ಶ್ಮೀಕಾಂತ ರಾಜೇ ಅರಸ್ ಇವರಿಂದ, ಒಡೆಯರ್ ಮನೆತನದ ಕರ್ಮಭೂಮಿಯಾದ ಮಧುವನದಲ್ಲಿ ಇವರ ಅಂತ್ಯಕ್ರಿಯೆ ನಡೆಯಿತು.

ಉಲ್ಲೇಖಗಳು

ಮೈಸೂರಿನ ರಾಜ ಮನೆತನದವರು
ಮೈಸೂರಿನ ಮಹಾರಾಜರು
೨೦೧೩ ರ ಭಾರತದ ಸಾರ್ವತ್ರಿಕ ಚುನಾವಣಾ ಫಲಿತಾಂಶ



ದಿ. ೮-೧೨-೨೦೧೩ ರ ಐದು ರಾಜ್ಯಗಳ ಫಲಿತಾಶ

ರಾಜಸ್ಥಾನ

ಮಧ್ಯ ಪ್ರದೇಶ 

Indented line

ಚತ್ತೀಸ್ ಗಡ

ಮಿಝೋರಾಮ್, ೨೦೧೩ರ ಚುನಾವಣಾ ಫಲಿತಾಂಶ
ದಿ.೮-೧೨-೨೦೧೩ ರಂದು ಎಣಿಕೆ. ಆವರಣದಲ್ಲಿರುವ ಸಂಖ್ಯೆ ೨೦೦೮ ರ ಫಲಿತಾಂಶ

ದೆಹಲಿ ಸರ್ಕಾರದ ಮಂತ್ರಿಗಳು
ದೆಹಲಿ ಸರ್ಕಾರದ ಮಂತ್ರಿಗಳ ಪಟ್ಟಿ . ೨೮-೧೨-೨೦೧೩(ಪ್ರಮಾಣ ವಚನ ಸ್ವೀಕಾರ) ಅರವಿಂದ ಕೇಜ್ರಿವಾಲ ಮುಖ್ಯ ಮಂತ್ರಿದೆಹಲಿ ಸರ್ಕಾರದ ಮಂತ್ರಿಗಳ ಪಟ್ಟಿ . ೨೮-೧೨-೨೦೧೩(ಪ್ರಮಾಣ ವಚನ ಸ್ವೀಕಾರ) ಅರವಿಂದ ಕೇಜ್ರಿವಾಲ ಮುಖ್ಯ ಮಂತ್ರಿ .ದಿ. ೧೪-೨-೨೦೧೪ (ಫೆಬ್ರವರಿ 14, 2014ರಂದು ದೆಹಲಿ ರಾಜ್ಯಪಾಲ ಅವರಿಗೆ  ದೆಹಲಿ ಮುಖ್ಯಮಂತ್ರಿ ಆದ ಕೇಜರಿವಾಲರು ತಮ್ಮ ರಾಜೀನಾಮೇ ಸಲ್ಲಿಸಿದ್ದಾರೆ. ದೆಹಲಿ ರಾಜ್ಯಪಾಲ ಲೆ. ನಜೀಬ್ ಜಂಗ ಅವರ ಶಿಫಾರಸಿನಂತೆ ದೆಹಲಿ- ರಾಜ್ಯಕ್ಕೆ ೧೭-೨-೨೦೧೪ ರಿಂದ ರಾಷ್ತ್ರಪತಿ ಆಡಳಿತ ಘೋಷಣೆ ಆಗಿದೆ.ಆದರೆ ಅಸೆಂಬ್ಲಿಯನ್ನು ಅಮಾನತ್ ನಲ್ಲಿ ಇಡಲು ಶಿಪಾರಸು ಮಾಡಿದ್ದಾರೆ. ಅರವಿಂದ ಕೇಜರಿವಾಲರು ಅಸೆಂಬ್ಲಿ ವಿಸರ್ಜಿಸದೆ ರಾಷ್ತ್ರಪತಿ ಆಡಳಿತ ಘೋಷಣೆ ಮಾಡಿದ ಬಗ್ಗೆ ಸುಪ್ರೀಂ ಕೋರ್ಟಿಗೆ ತಕರಾರು ಅರ್ಜಿ ಹಾಕಿದ್ದಾರೆ. {Feb 14, 2014 - Following a day of high drama, Delhi CM Arvind Kejriwal has resigned as the Jan Lokpal Bill was not allowed to be tabled in the assembly amid ...(the press release issued by lieutenant governor Najeeb Jung's office on Monday.New Delhi, Feb 17 (PTI): Central rule was today imposed in Delhi and the Legislative Assembly kept in suspended animation after President Pranab Mukherjee ..) (DNA News} 
(DNA News) |

ನೋಡಿ 
ಭಾರತದ ಸಾರ್ವತ್ರಿಕ ಚುನಾವಣೆ, ೨೦೦೯

ಆಧಾರ 
೧. ಸುದ್ದಿ ಮಾದ್ಯಮ
೨. https://en.wikipedia.org/wiki/2013_elections_in_India
ಭಾರತದ ಚುನಾವಣೆಗಳು
ಭಾರತದ ರಾಜಕೀಯ
ಭಾರತ
ಅಲೆಕ್ಸಾಂಡರ್ ಪೋಪ್

ಅಲೆಕ್ಸಾಂಡರ್ ಪೋಪ್ ಒಬ್ಬ ೧೮ನೆ ಶತಮಾನದ ಇ೦ಗ್ಲೀಷ್ ಕವಿ.
ಜನನ-೨೧-೦೫-೧೬೮೮.
ಮರಣ-೩೦-೦೫-೧೭೪೪. 
ವೃತ್ತಿ-ಕವಿ.
ಇವರ ಜನನ ಲಂಡನ್ನಲ್ಲಿ ಆಯಿತು. ಪೋಪ್ ಆಧುನಿಕ ಓದುಗರು ಮೆಚ್ಚಲು, ಮೌಲ್ಯಮಾಪನ ಸರಿಯಾಗಿ  ಮಾಡಲು ಕಷ್ಟವಾಗುವ ಕವಿಗಳಲ್ಲಿ ಪೋಪ್ ಒಬ್ಬರು. ಆತನ ಕಾವ್ಯದ ಬಹುಭಾಗ ವಿಡಂಬನೆ-ಇದರ ದಾಟಿ ಖಾರವಾದದ್ದು, ಹಲವೊಮ್ಮೆ ವೈಯಕ್ತಿಕ ಜಿದ್ದಿನಿಂದ ಪ್ರೇರಿತವಾಗಿದೆ. ಪೋಪ್ ನಿಗೆ ೧೫ ವರ್ಷದಲ್ಲಿ ವಾಲ್ಶ ಎಂಬ ವಯಾಸ್ಸಾದ ಸಾಹಿತಿಯಿಂದ ದೊರೆತ ಆದೇಶ ಸರಿಯಾಗಿ ಬರೆಯಬೇಕು ಎಂಬುದು. ಇಂಗ್ಲೀಷಿನ ಪ್ರಸಿದ್ಧ ಕವಿಗಳು ಹಲವರಿದ್ದರೂ ಸರಿಯಾಗಿ ಬರೆದ ಪ್ರಸಿದ್ಧ ಕವಿ ಯಾರು ಇಲ್ಲ ಎಂದು ವಾಲ್ಶ ಹೇಳಿದ್ದರು.
ಪೋಪ್ ನ ಪ್ರಮುಖ ಕೃತಿಗಳು 
೧. ಫ಼ೊರ್ ಪಾಸ್ಟರಾಲ್ಸ್ (೧೭೦೯)
೨. ಎ ಎಸ್ಸಯ್ ಆನ್ ಕ್ರಿಟಿಸಿಸಮ್ (೧೭೧೧)
೩. ವಿನ್ ಡ್ಸರ್ ಫ಼ಾರೆಸ್ಟ್ (೧೭೧೩)
೪. ದ ರೆಪ್ ಆಫ಼್ ದ ಲಾಕ್ (೧೭೧೨)
ಕವಿಗಳು
ಆಂಡ್ರ್ಯೂ ಮಾರ್ವೆಲ್

ಆಂಡ್ರ್ಯೂ ಮಾರ್ವೆಲ್ ಆಂಡ್ರ್ಯೂ ಮಾರ್ವೆಲ್ (೧೬೨೧ ಮಾರ್ಚ್ ೩೧ - ೧೬೭೮ ರ ಆಗಸ್ಟ್ ೧೬) ೧೬೫೯ಮತ್ತು ೧೬೭೮ ನಡುವೆ ಹಲವಾರು ಬಾರಿ ಬ್ರಿಟಿಷ್ ಸಂಸತ್ತಿನ ಕೆಳಮನೆಯ ಸದಸ್ಯನಾಗಿದ್ದ ಒಬ್ಬ ಇಂಗ್ಲೀಷ್ ಕವಿ ಮತ್ತು ರಾಜಕಾರಣಿ. ಅವರು ಜಾನ್ ಡನ್ ಮತ್ತು ಜಾರ್ಜ್ ಹರ್ಬರ್ಟ್ ನ ಸಂಬಂಧಿ. ಅವರು ಜಾನ್ ಮಿಲ್ಟನ್ ಸಹೋದ್ಯೋಗಿ ಮತ್ತು ಸ್ನೇಹಿತರಾಗಿದ್ದರು. ಅವರ ಕವಿತೆಗಳು ಗಾರ್ಡನ್, ಐರ್ಲೆಂಡ್, ಮೊವರ್ ಸಾಂಗ್ ಮತ್ತು ಅಪ್ಲೆಟೊನ್ ಹೌಸ್ ಮೇಲೆ ದೇಶದ ಮನೆ ಕವನದ ಆಲಿವರ್ ಕ್ರಾಂವೆಲ್ ಹಿಂತಿರುಗಿದಾಗ ಬರೆದ ಒಂದು ಹೊರೆಶಿಯನ್ ಓಡ್ ಸೇರಿದೆ.

ಆರಂಭಿಕ ಜೀವನ  
ಮಾರ್ವೆಲ್ ಕಿಂಗ್ಸ್ ಟನ್ ಅಪಾನ್ ಹಲ್ ನಗರದ ಬಳಿ,ವಿನ್ಸ್ ಟೆಡ್ ಇನ್ ಹೋಲ್ಡರ್ನೆಸ್ ಈಸ್ಟ್ ರೈಡಿಂಗ್ ಆಫ್ ಯಾರ್ಕ್ಷೈರ್ ಅಲ್ಲಿ ಜನಿಸಿದರು, ಚರ್ಚ್ ಆಫ್ ಇಂಗ್ಲೆಂಡ್ ಪಾದ್ರಿ ಮಗ ಸಹ ಆಂಡ್ರ್ಯೂ ಮಾರ್ವೆಲ್ ಹೆಸರು. ಅವರ ತಂದೆ ಅಲ್ಲಿ ಹೋಲಿ ಟ್ರಿನಿಟಿ ಚರ್ಚ್ ನಲ್ಲಿ ಉಪನ್ಯಾಸಕರಾಗಿ ನೇಮಿಸಲಾಯಿತು ಮತ್ತು ಮಾರ್ವೆಲ್ ಹಲ್ ಗ್ರಾಮರ್ ಶಾಲೆಯಲ್ಲಿ ಶಿಕ್ಷಣ ಪಡೆದರು. ನಗರದ ಒಂದು ಪ್ರೌಢಶಾಲೆಯಿಂದ ಈಗ ಎಂದು ಹೆಸರಿಡಲಾಗಿದೆ. ೧೩ ರ ವಯಸ್ಸಿನಲ್ಲಿ ಮಾರ್ವೆಲ್ ಟ್ರಿನಿಟಿ ಕಾಲೇಜು ಕೆಂಬ್ರಿಡ್ಜ್ ನಲ್ಲಿ ವ್ಯಸಂಗ ಮತ್ತು ಅಂತಿಮವಾಗಿ ಬಿ.ಎ. ಪದವಿ ಪಡೆದರು. ನಂತರ ನಂತರ ೧೬೪೨ ರ ಮಧ್ಯದಲ್ಲಿ, ಮಾರ್ವೆಲ್ ಬಹುಶ ಯುರೋಪಿನಲ್ಲಿ ಪ್ರಯಾಣ. ಅವರು ಗ್ರ್ಯಾಂಡ್ ಟುರ್ ಮೇಲೆ ಶ್ರೀಮಂತನಾಗಿದ್ದ ಒಂದು ಬೋಧಕನಾಗಿ ಬಡಿಸಲಾಗುತ್ತದೆ ಮಾಡಿರಬಹುದು; ಆದರೆ ಸತ್ಯ ಈ ತಾಣದಲ್ಲಿ ಸ್ಪಷ್ಟವಾಗಿಲ್ಲ. ಇಂಗ್ಲೆಂಡ್ ಅಂತರ್ಯುದ್ಧ ಸಿಲುಕಿಹಾಕಿಕೊಂಡ ಸಂದರ್ಭದಲ್ಲಿ, ಮಾರ್ವೆಲ್ ೧೬೪೭ ರವರೆಗೆ ಖಂಡದಲ್ಲಿ ಉಳಿಯಿತು ತೋರುತ್ತದೆ. ತನ್ನ ಪ್ರಯಾಣದ ಕರೆದುಕೊಂಡು ನಿಖರವಾಗಿ ಅಲ್ಲಿ ಅವರು ೧೬೪೨ ರಲ್ಲಿ ರೋಮ್ನಲ್ಲಿ ಮತ್ತು ಮಿಲ್ಟನ್ ನಂತರ ಮಾರ್ವೆಲ್ ಫ್ರೆಂಚ್ ಸೇರಿದಂತೆ ನಾಲ್ಕು ಭಾಷೆಗಳಲ್ಲಿ ಇಟಲಿಯನ್ ಮತ್ತು ಸ್ಪ್ಯಾನಿಷ್ ಮಾಸ್ಟರಿಂಗ್ ಎಂದು ವರದಿ ಹೊರತುಪಡಿಸಿ, ತಿಳಿದಿಲ್ಲ.

ಮಾರ್ವೆಲ್ ಅವರ ಸಮಯ ಮತ್ತು ನನ್ ಅಪ್ಲೆಟೊನ್ ಮೊದಲ ಕವನಗಳು  
ಲ್ಯಾಟಿನ್ ಮತ್ತು ಗ್ರೀಕ್ ನಲ್ಲಿ ಬರೆದು ಅವರು ಕೇಂಬ್ರಿಡಜಲ್ಲಿ ಇದ್ದಾಗ ಮಾರ್ವೆಲ್ ಅವರ ಮೊದಲ ಕವಿತೆಗಳ, ಪ್ಲೇಗ್ ಒಂದು ಭೇಟಿಮಾಡುವ ಮತ್ತು ರಾಜ ಚಾರ್ಲ್ಸ್ I ಮತ್ತು ರಾಣಿ ಹೆನ್ರೀಟ್ಟಾ ಮಾರಿಯಾ ಒಂದು ಮಗುವಿನ ಜನುಮದ ಸಂಭ್ರಮ ಆಚರಣೆಯನ್ನು ಅವರು ಮಾತ್ರ ತಡವಾಗಿ 30ಜನವರಿ 1649 ಬಂದ ಚಾರ್ಲ್ಸ್ I ರ ಮರಣದಂಡನೆ, ನಂತರ ಮಧ್ಯಂತರ ಅವಧಿಯಲ್ಲಿ ಸತತ ಆಳ್ವಿಕೆಗೆ ಸಹನುಭೂತಿ ಆಯಿತು. ಅವರ ಹೊರೆಶಿಯನ್ ಓಡ್, ಆರಂಭಿಕ ೧೬೫೦ ರ ರಾಜಕಿಯ ಕವಿತೆ.                                                                                                                 ೧೬೫೦-೫೨ರ ಸುಮಾರಿಗೆ ಮಾರ್ವೆಲ್, ಲಾರ್ಡ್ ಆಲಿವರ್ ಕ್ರಾಂವೆಲ್ ನ ಸಂಸದೀಯ ಸೈನ್ಯದ ಲಾರ್ಡ್ ಜನರಲ್ ಥಾಮಸ್ ನ ಮಗಳ ಬೋಧಕನಾಗಿ ಸೇವೆ ಸಲ್ಲಿಸಿದ. ಜೊತೆಗೇ ಕವಿತೆ ಬರೆಯಲು ಮುಂದುವರೆಸಿದ, ಅಲ್ಲಿ ಯಾರ್ಕ್ ಬಳಿ, ನನ್ ಅಪ್ಲೆಟೊನ್ ಫೈರ್ ಫಾಕ್ಸ್ ಹಾಲ್ನ ಲ್ಲಿ ಆ ಸಮಯದಲ್ಲಿ ವಾಸಿಸುತ್ತಿದ್ದರು. ಒಂದು ಕವಿತೆ, ಅಪ್ಲೆಟೊನ್ ಹೌಸ್ ಮೇಲೆ, ನನ್ನ ಲಾರ್ಡ್ ಫೈರ್ ಫಾಕ್ಸ್  ಯುದ್ಧದಿಂದ ಮತ್ತು ರಾಜಕೀಯ ಬದಲಾವಣೆಯ ಒಂದು ಸಮಯದಲ್ಲಿ ಮತ್ತು ಮಾರ್ವೆಲ್ ತಂದೆಯ ಆದ ಪರಿಸ್ಥಿತಿ ಅನ್ವೇಷಿಸುವ ಒಂದು ಮಾರ್ಗವಾಗಿ ಎಸ್ಟೇಟ್ ಒಂದು ವಿವರಣೆ ಬಳಸುತ್ತದೆ. ಬಹುಶಃ ಅವರು ಈ ಸಮಯದಲ್ಲಿ ಬರೆದ ಪ್ರಸಿದ್ಧ ಕವಿತೆಯ ಅವರ ಮಿತಭಾಷಿಯಾದ ಒಡತಿ ಆಗಿತ್ತು.

ಬಾಹ್ಯ ಸಂಪರ್ಕಗಳು
Works by Marvell
Poems: Luminarium
Correspondence and prose works: in Grosart's edition (via Google Books)
Biography: Poetry Foundation;  by Augustine Birrell
Andrew Marvell's Grave
ಇಂಗ್ಲೀಷ್ ಕವಿಗಳು
ಇಂಗ್ಲೀಷ್ ರಾಜಕಾರಣಿಗಳು.
ಅಲೈಸ್ ಮನ್ರೊ

'ಸಣ್ಣ ಕಥೆಗಳ ಒಡತಿ' ಎಂದೇ ಖ್ಯಾತವಾದ ಕೆನಾಡದ ಲೆಖಕಿ ಅಲೈಸ್ ಮನ್ರೊ ೨೦೧೩ ನೆ ಸಾಲಿನ ಸಾಹಿತ್ಯ ವಿಭಾಗದ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ..ಇವರಿಗೆ ಡಿಸೆಂಬರ್ ೧೦ ರಂದು ಸ್ಟಾಕ್ ಹೊಮ್ ನಲ್ಲಿ ನಡೆಯಲಿರುವ ಸಮಾರಂಭದಲ್ಲಿ ನೊಬೆಲ್ ಪ್ರಶಸ್ತಿ ಪ್ರಧಾನ ಮಾಡಲಾಗುವುದು,,ಇವರು ೭.೭೮ ಕೋಟಿ ರೂ ಬಹುಮಾನ ಪಡೆಯಲಿದ್ದಾರೆ,ಜಗತ್ತಿನ ಅತೀ ಶ್ರೇಷ್ಠ ಪ್ರಶಸ್ತಿ ಎನಿಸಿಕೊಂಡಿರುವ ನೊಬೆಲ್ ಗೆ ಪಾತ್ರರಾಗಿರುವ ಮನ್ರೊ ರವರು ಕೆನಡಾ ದ ಮೊದಲ ಮತ್ತು ಜಗತ್ತಿನ ೧೩ ನೇ ಮಹಿಳೆಯಾಗಿದ್ದಾರೆ, ಸಾಹಿತ್ಯ ವಿಭಾಗದಲ್ಲಿ ಪ್ರಶಸ್ತಿ ಪಡೆದ ಮಹಿಳೆಯರಲ್ಲಿ ಕೆನಡಾದ ಮೊದಲ ಪ್ರಜೆಯಾಗಿದ್ದಾರೆ, ಈ ಸಾಲಿನ ನೊಬೆಲ್ ಪ್ರಶಸ್ತಿಗಾಗಿ ಭಾರತೀಯ ಸಾಹಿತಿಗಳಾದ ಮಹಾಶ್ವೆತಾ ದೇವಿ,ಝಂಪಾ ಲಹರಿ,ಸಲ್ಮಾನ್ ರಶ್ದಿ ಸ್ಪರ್ಧೆಯಲ್ಲಿದ್ದರು.

ಅಲೈಸ್ ಮನ್ರೊ ರವರ ಸಾಧನೆ ಮತ್ತು ಕೊಡುಗೆಗಳು 
ಕೆನಡಾ ದೇಶದ ಲೇಖಕಿ ಅಲೈಸ್ ಮನ್ರೊರವರು ಸಮಕಾಲೀನ ಸಣ್ಣ ಕಥೆಗಳ ಮೂಲಕ ಮನುಷ್ಯ ನ ದುರ್ಬಲತೆಗಳ ಮೇಲೆ ಬೆಳಕು ಚೆಲ್ಲಿದ್ದಾರೆ, ಮನುಷ್ಯನ ಬದುಕು,ಕಾಡುವ ಅಸ್ಥಿರತೆಗಳನ್ನು ಸಣ್ಣ ಕಥೆಗಳಲ್ಲಿ ಪರಿಣಾಮಕಾರಿಯಾಗಿ ಪ್ರತಿನಿಧಿಸಿದ್ದಾರೆ. ಇವರು ವಾಸ್ತವಾಂಶವನ್ನು ಸ್ಪಷ್ಟವಾಗಿ ಸಣ್ಣ ಕಥೆಗಳ ಪಾತ್ರಗಳಲ್ಲಿ ಉತ್ತಮ ಶೈಲಿಯಲ್ಲಿ ಹೆಣೆದಿದ್ದಾರೆ, ಆದ್ದರಿಂದ ಇವರನ್ನು "ಕೆನಡಾದ ಚೆಕೊವ್" ಎಂಥಲೂ ಕರೆಯಲಾಗುತ್ತದೆ, ಮಾನವನ ದುರ್ಬಲತೆಗಳನ್ನು ಕೆಂದ್ರೀಕರಿಸಿ ಬರೆದಿರುವ ಸಣ್ಣ ಕಥೆಗಳಿಗಾಗಿ ಮನ್ರೊರವರು ಶಾಂತಿ ವಿಭಾಗದ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ, ಮನ್ರೂರವರ ಸಣ್ಣ ಕಥೆಗಳು ನಗರಗಳ ಸಮಕಾಲಿನ ಒಟ್ಟು ಜೀವನ ಶೈಲಿಯನ್ನು ವಿವರಿಸುತ್ತದೆ. ಸಾಮಜಿಕ ಮಾನ್ಯತೆಗಾಗಿ ನಡೆಸುವ ಹೋರಾಟ, ತಲೆಮಾರುಗಳ ಅಂತರದಿಂದ ಉಂಟಾಗುವ ನೈತಿಕ ಹೋರಾಟ ಸೇರಿದಂತೆ ವಿವಧ ಆಯಾಮಗಳ ಮೇಲೆ ಬೆಳಕು ಚೆಲ್ಲಿದ್ದಾರೆ.                  ೮೨ ವರ್ಷದ ಕೆನಡಾ ದೇಶದ ಲೇಖಕಿ ಅಲೈಸ್ ಮನ್ರೊರವರು ಸಣ್ಣ ಕಥೆ ವಿಭಾಗದಲ್ಲಿ ರಚೆಸಿದ ಕೃತಿಗಳಿಗಾಗಿ ೨೦೧೩ ನೇ ಸಾಲಿನ ಸಾಹಿತ್ಯ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ."ಸಣ್ಣ ಕಥೆಗಳ ಮಾಸ್ತಾರ್", ಸಮಕಾಲೀನ ಸಣ್ಣ ಕಥೆಗಳ ಒಡತಿ" ಎಂದೆ ಬಣ್ಣಿಸಲಾಗುತ್ತಿರುವ ಅಲೈಸ್ ಮನ್ರೊರವರು ಕೆನಡಾ ದೇಶದ ಪ್ರಖ್ಯಾತ ಲೇಖಕಿ. ೧೯೩೧ ಜುಲೈ ೧೦ರಂದು ಕೆನಡಾದ ವಿಂಗಾಮ್ ನಲ್ಲಿ ಜನಿಸಿದರು, ಇವರ ತಂದೆ ರಾಬರ್ಟ ಎರಿಕ್ ಲೈಡ್ಲಾ ರವರು ಕೋಳಿ ಸಾಕಣೆಯಲ್ಲಿ ತೊಡಗಿದ್ದರು, ತಾಯಿ ಪುಟ್ಟ ಪಟ್ಟಣದಲ್ಲಿ ಟಿಚರ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದರು, ೧೧ ವರುಷ ತುಂಬುವ ವೇಳೆಗೆ ಅಲೈಸ್ ಮನ್ರೊರವರು ಲೇಖಕಿಯಾಗುವ ಬಯಕೆ ಹೊಂದ್ದಿದ್ದರು. ಸಣ್ಣ ಕಥೆಗಳ ಮೂಲಕ ವಾಸ್ತವಾಂಶ ತೆರೆದಿಡುವ ಶಕ್ತಿ ಹೊಂದ್ದಿದ್ದರು. ಅಲೈಸ್ ಮನ್ರೊರವರನ್ನು ಕೆನಡಾದ ಸುಪ್ರಸಿದ್ದ ಲೆಖಕ "ಕೆನಡಾದ ಚೆಕೊವ್"ರವರಿಗೆ ಹೊಲಿಸಲಾಗಿದೆ.                            
೨೦೧೨ನೇ ಸಾಲಿನ ಸಾಹಿತ್ಯ ವಿಭಾಗದ ನೊಬೆಲ್ ಪ್ರಶಶ್ತಿಯು ಚೀನಾದ ಕಾದಂಬರಿಕಾರ ಮೂಯಾನ್ ಗೆ ಬಂದ್ದಿತ್ತು,"ಮೊಯಾನ್" ಎಂಬ ಕಾವ್ಯನಾಮದಲ್ಲಿ ಬರೆಯುವ ಚೀನಾ ಕಾದಂಬರಿಕಾರ 'ಗುಅನ್ ಮೊಯೆ'ರವರು ನೂಬೆಲ್ ಪಡೆದ ಮೊದಲ ಚೀನಾ ಪ್ರಜೆ.

ಉಲ್ಲೇಖಗಳು

ಲೇಖಕಿಯರು
ಸುಲಭ ಕುಲಕರ್ಣಿ

ಡಾ. ಸುಲಭ ಕೆ ಕುಲಕರ್ಣಿ (೦೧-೦೬- ೧೯೪೯..) ಭಾರತದ ನ್ಯಾನೋತಂತ್ರಜ್ಞಾನದ ವಿಜ್ಞಾನಿ. ಪುಣೆಯಲ್ಲಿನ ಐಐಎಸ್ ಈ ಆರ್ ಸಂಸ್ಥೆಯಲ್ಲಿ ಬಹುಕಾಲ ಪ್ರಾಧ್ಯಾಪಕಿಯಾಗಿದ್ದ ಡಾ ಸುಲಭ, ಪ್ರಸಕ್ತ ಸಂದರ್ಶಕ ಪ್ರಾಧ್ಯಾಪಕಿಯಾಗಿ ದುಡಿಯುತ್ತಲಿದ್ದಾರೆ.

ಜನನ
ಡಾ. ಸುಲಭ ಕೆ ಕುಲಕರ್ಣಿ ೦೧-೦೬- ೧೯೪೯ರಂದು ಮಹಾರಾಷ್ಟ್ರದ ಪುಣೆಯಲ್ಲಿ ಜನಿಸಿದರು. ಇವರು ಪುಣೆ ವಿಶ್ವವಿದ್ಯಾಲಯದಿಂದ ಬಿ.ಎಸ್ಸಿ, ಎಂ.ಎಸ್ಸಿ. ಮತ್ತು ಪಿಎಚ್. ಡಿ ಪದವಿ ಗಳಿಸಿದರು.

ಶೈಕ್ಷಣಿಕ ಸಾಧನೆ 

ಡಾ. ಸುಲಭ ೧೯೭೬-೭೭ರಲ್ಲಿ ಮ್ಯೂನಿಚ್‍ನಲ್ಲಿನ ಟೆಕ್ನಿಕಲ್ ವಿವಿಯಲ್ಲಿ, ಡಾಕ್ಟರೇಟ್ ಅಧ್ಯಯನ ಕೈಗೊಂಡರು. ೧೯೭೭ರಿಂದ ೩೨ ವರ್ಷ ಸುಲಭ ಕುಲಕರ್ಣಿಯವರು ಪುಣೆಯ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸಯನ್ಸ್ ಎಜುಕೇಶನ್ ಆಂಡ್ ರಿಸರ್ಚ್ ನಲ್ಲಿ ( ಐಐಎಸ್ ಈ ಆರ್ ಸಂಸ್ಥೆ) ಭೌತಶಾಸ್ತ್ರದ ಪ್ರೊಫೆಸರ್ ಆಗಿ ದುಡಿದವರು. ಸಂಶೋಧನೆ , ಅಧ್ಯಾಪನದಲ್ಲಿ ತಮ್ಮನ್ನು ಪೂರ್ಣಪ್ರಮಾಣದಲ್ಲಿ ತೊಡಗಿಸಿ ಕೊಂಡಿದ್ದಾರೆ. ೨೭೦ ಸಂಶೋಧನಾ ಲೇಖನಗಳನ್ನು ಬರೆದು ಪ್ರಕಟಿಸಿದ್ದಾರೆ. ರಾಷ್ಟ್ರ ಮಟ್ಟದಲ್ಲಿ, ಅಂತರರಾಷ್ಟ್ರೀಯ ಮಟ್ಟದಲ್ಲಿ ಹಲವಾರು ವಿಚಾರ ಸಂಕಿರಣಗಳಲ್ಲಿ ಭಾಗವಹಿಸುವುದರೊಂದಿಗೆ, ವಿಷಯ ಮಂಡನೆಯನ್ನು ಮಾಡಿದ್ದಾರೆ. ನ್ಯಾನೋಟೆಕ್ನಾಲಜಿ: ಪ್ರಿನ್ಸಿಪಲ್ಸ್ ಮತ್ತು ಪ್ರಾಕ್ಟೀಸಸ್ -ಇದು ಡಾ ಸುಲಭಾ ರಚಿಸಿದ ಜನಪ್ರಿಯ ಕೃತಿ. ಇಂಗ್ಲೀಷ್ ಮತ್ತು ಮರಾಠಿಯಲ್ಲಿ ನ್ಯಾನೋಟೆಕ್ನಾಲಜಿ ಬಗ್ಗೆ ಹಲವು ಪುಸ್ತಕ ಬರೆದಿರುವ ಡಾ. ಸುಲಭಾ, ಸಾಲಿಡ್ ಸ್ಟೇಟ್ ಭೌತಶಾಸ್ತ್ರದ ಬಗ್ಗೆ ಪಿಯುಸಿ ವಿದ್ಯಾರ್ಥಿಗಳಿಗೆ ಮ್ಯಾನುಯಲ್ ಗಲನ್ನು ಬರೆದಿದ್ದಾರೆ.

ವೃತ್ತಿ
ಕುಲಕರ್ಣಿ ಭಾರತಕ್ಕೆ ಮರಳಿದ ನಂತರ ಪುಣೆ ವಿಶ್ವವಿದ್ಯಾಲಯದ ಭೌತಶಾಸ್ತ್ರ ವಿಭಾಗದಲ್ಲಿ ಅಧ್ಯಾಪಕ ಸದಸ್ಯರಾಗಿ ಸೇರಿಕೊಂಡರು. ಅವರು ೩೨ ವರ್ಷಗಳ ಕಾಲ ಸಂಶೋಧನೆ ಮತ್ತು ಬೋಧನೆಯನ್ನು ಮುಂದುವರೆಸಿದರು, ಸ್ನಾತಕೋತ್ತರ ಹಂತದಲ್ಲಿ ನ್ಯಾನೊತಂತ್ರಜ್ಞಾನದ ಕೋರ್ಸ್ ಅನ್ನು ಪರಿಚಯಿಸಿದರು. ಮಾರ್ಚ್ ೨೦೦೯ ರಲ್ಲಿ, ಅವರು ಪುಣೆಯ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಎಜುಕೇಶನ್ ಅಂಡ್ ರಿಸರ್ಚ್ (ಐಐಎಸ್ಇಆರ್) ಗೆ ಸೇರಿದರು ಮತ್ತು ಯುಜಿಸಿ ವಿಜ್ಞಾನಿಯಾಗಿ ಮುಂದುವರೆದರು. ೨೦೧೦ ರಿಂದ ೨೦೧೧ ರವರೆಗೆ ಅವರು ರಾಜಸ್ಥಾನದ ಬನಸ್ಥಾಲಿ ವಿಶ್ವವಿದ್ಯಾಲಯದಲ್ಲಿ ಪ್ರೊ ವೈಸ್ ಚಾನ್ಸೆಲರ್ ಆಗಿ ಸೇವೆ ಸಲ್ಲಿಸಿದರು. ಅವರು ಯುಜಿಸಿ ಪ್ರಾಧ್ಯಾಪಕರಾಗಿ ಐಐಎಸ್ಇಆರ್ ಪುಣೆಗೆ ಮರಳಿದರು ಮತ್ತು ಪ್ರಸ್ತುತ ಐಐಎಸ್ಇಆರ್ ಪುಣೆಯಲ್ಲಿ ಸಂದರ್ಶಕ ಅಧ್ಯಾಪಕರಾಗಿದ್ದಾರೆ.

ಸಂಶೋಧನೆ
ಲೋಹಗಳು, ಸೆಮಿಕಂಡಕ್ಟರ್ ಮತ್ತು ಆಕ್ಸೈಡ್ ನ್ಯಾನೊ ಪಾರ್ಟಿಕಲ್‍ಗಳು, ಲೋಹದ ಗಾಜು, ಲೋಹದ ಬಹುಧನ್ಯಾತ್ಮಕ ವಸ್ತುಗಳು - ಈ ವಿಷಯಗಳ ಮೇಲೆ ಡಾ. ಸುಲಭ ಸಂಶೋಧನೆ ಮತ್ತು ಪೇಪರ್ ಪ್ರಕಟಣೆ ಮಾಡಿದ್ದಾರೆ.

ಬೋಧನೆ
ಸುಲಭ ಕುಲಕರ್ಣಿಯವರು ೨೦೦೯ರ ತನಕ ಪುಣೆ ವಿಶ್ವವಿದ್ಯಾಲಯದಲ್ಲಿ ಭೌತಶಾಸ್ತ್ರದ ಪ್ರೊಫೆಸರ್ ಆಗಿ ಕೆಲಸ ಮಾಡಿದರು. ಡಾ. ಸುಲಭ ೩೮ ಜನ ಸಂಶೋಧನಾ ವಿದ್ಯಾರ್ಧಿಗಳಿಗೆ ಪಿಎಚ್.ಡಿ ಮಾರ್ಗದರ್ಶಕಿಯಾಗಿದ್ದಾರೆ.

ಪ್ರಶಸ್ತಿ, ಪುರಸ್ಕಾರಗಳು 
 "Women and Technological Innovation National Award (2007)", ಭಾರತೀಯ ಸ್ತ್ರೀ ಶಕ್ತಿ.   
 ಮಹಾರಾಷ್ಟ್ರ ರಾಜ್ಯ ಪ್ರಶಸ್ತಿ (for Book Writing- 2009)
 ಸದಸ್ಯರು, ಕಾರ್ಯಕ್ರಮದ ಸಲಹೆಗಾರರು, All India Radio (ಆಕಾಶವಾಣಿ) ಪುಣೆ (2008-2010)
 ಸದಸ್ಯರು, ಶೈಕ್ಷಣಿಕ ಪರಿಷತ್ ಮತ್ತು ಸಿಂಡಿಕೆಟ್ ಸಭೆ, IUAC, ಹೊಸದೆಹಲಿ, (2007-2010)
 ಸಹಸಂಪಾದಕರು, ಅಂತರರಾಷ್ಟ್ರೀಯ ಪತ್ರಿಕೋದ್ಯಮ Nanoscience & Nanotechnology (2006- )
 ಸದಸ್ಯರು, Board of Studies, ಗೋವಾ ವಿಶ್ವವಿದ್ಯಾನಿಲಯ (2002-2005)
 ಸದಸ್ಯರು, ಶೈಕ್ಷಣಿಕ ಪರಿಷತ್ , Nuclear Science Centre (1998-2000)

ಬಾಹ್ಯ ಸಂಪರ್ಕ
ಇಂಡಿಯನ್ ನ್ಯಾಶನಲ್ ಸಯನ್ಸ್ ಅಕಾಡೆಮಿ ಜಾಲತಾಣ

ಉಲ್ಲೇಖ

ಶಿಕ್ಷಣ ತಜ್ಞರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಪುಣೆ ವಿಶ್ವವಿದ್ಯಾಲಯ

ಪುಣೆ ವಿಶ್ವವಿದ್ಯಾಲಯವು ಮಹಾರಾಷ್ಟ್ರದ ಪುಣೆ ನಗರದಲ್ಲಿದೆ. ೧೯೪೮ರಲ್ಲಿ ಇದರ ಸ್ಥಾಪನೆಯಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 University of Pune  – Official website

ವಿಶ್ವವಿದ್ಯಾಲಯಗಳು
ಮಹಾರಾಷ್ಟ್ರದ ವಿಶ್ವವಿದ್ಯಾಲಯಗಳು
ಮುಯ್ಯಾಳು

ಮುಯ್ಯಿ ಮತ್ತು ಆಳು ಎಂಬೆರಡು ಪದಗಳ ಜೋಡಣೆಯಿಂದಾದ ಪದ ಮುಯ್ಯಾಳು. ಮುಯ್ಯಿ ಎಂದರೆ ಒಳ್ಳೆಯದನ್ನಾಗಲೀ ಕೆಟ್ಟದ್ದನ್ನಾಗಲೀ ಹಿಂತಿರುಗಿಸುವುದು ಎಂದರ್ಥ. ಸಂಕ್ಷಿಪ್ತ ಕನ್ನಡ ನಿಘಂಟು (ಕನ್ನಡ - ಕನ್ನಡ),ಕನ್ನಡ ಸಾಹಿತ್ಯ ಪರಿಷತ್ತು, ಬೆಂಗಳೂರು
ಹಳ್ಳಿಗಳಲ್ಲಿ ಬೇಸಾಯ ಮಾಡುವಾಗ ಈ ಮುಯ್ಯಾಳು ವಿಧದ ಸಹಾಯ ಪದ್ಧತಿಯನ್ನು ಅನುಸರಿಸುತ್ತಾರೆ. ಇದು ಸಾಮಾನ್ಯವಾಗಿ ಭತ್ತ, ರಾಗಿ, ಮೊದಲಾದ ಏಕವಾರ್ಷಿಕ ಬೆಳೆಗಳ ಕೃಷಿಯಲ್ಲಿ ಬಳಕೆಯಾಗುತ್ತದೆ. ಸಹಾಯಕ್ಕೆ ಮರು ಸಹಾಯ ಎಂದು ಸಂಕ್ಷಿಪ್ತವಾಗಿ ಹೇಳಬಹುದು.
ಉದಾಹರಣೆಗೆ ಭತ್ತದ ವ್ಯವಸಾಯದಲ್ಲಿ ಮುಖ್ಯವಾಗಿ ಉಳುವುದು, ನಾಟಿ ನೆಡುವುದು, ಕುಯಿಲು, ಒಕ್ಕುವುದು, ಮುಂತಾದ ಕೆಲಸಗಳಿರುತ್ತವೆ. ಇವುಗಳನ್ನು ಮಾಡುವಾಗ ಹೆಚ್ಚು ಜನರು ಬೇಕಾಗುತ್ತಾರೆ. ಹಿಂದೆ ದೊಡ್ಡ ಅವಿಭಾಜ್ಯ ಕುಟುಂಬವಿದ್ದು ದುಡಿಮೆಗೆ ಸಾಕಾದಷ್ಟು ಜನರು ಆ ಕುಟುಂಬದಲ್ಲೇ ಇದ್ದಾಗ ಬೇರೆ ಕುಟುಂಬಗಳ ಜನರ ಅಗತ್ಯವಿರುತ್ತಿರಲಿಲ್ಲ. ಕುಟುಂಬದಲ್ಲಿ ಬೇಕಾದಷ್ಟು ಜನರು ಇಲ್ಲದಿರುವಾಗ ಬೇರೆ ಕುಟುಂಬದ ಜನರನ್ನು ಕೆಲಸಕ್ಕೆ ಕರೆದು ಕೊಳ್ಳುತ್ತಾರೆ. ಇವರಿಗೆ ಯಾವ ರೀತಿಯ ಸಂಬಳವನ್ನು ಕೊಡುವುದಿಲ್ಲ. ಬದಲು ಅವರ ಕೆಲಸದ ಸಮಯದಲ್ಲಿ ಮೊದಲು ಅವರಿಂದ ಸಹಾಯವನ್ನು ಪಡೆದ ಕುಟುಂಬದ ಜನರು ಮರು ಸಹಾಯವನ್ನು ಮಾಡುತ್ತಾರೆ. ಎಷ್ಟು ದಿನಗಳವರೆಗೆ ಒಬ್ಬನು ಸಹಾಯ ಮಾಡಿರುತ್ತಾನೋ, ಸಹಾಯ ಪಡೆದುಕೊಂಡವನು ಅಷ್ಟು ದಿನಗಳ ಕೆಲಸವನ್ನು ಮಾಡಿ ಮುಯ್ಯಿ ತೀರಿಸುತ್ತಾರೆ. ಉದಾಹರಣೆಗೆ, ಮೊದಲಿನ ಸಹಾಯ ಆರು ದಿನಗಳ ಕೆಲಸವಾದರೆ, ಮುಯ್ಯಿ ತೀರಿಸುವಾಗ ಇಬ್ಬರು ಮೂರು ದಿನಗಳ ಕೆಲಸ ಮಾಡಿ ಮುಗಿಸಬಹುದು. ಒಂದು ವೇಳೆ ಆರು ದಿನಗಳ ನಾಟಿ ಕೆಲಸದ ಸಹಾಯವನ್ನು ಮಾಡಿದವನಿಗೆ ಮುಯ್ಯಾಳಿನ ಅಗತ್ಯ ಐದೇ ದಿನಗಳಿದ್ದರೆ, ಆರನೇ ದಿನದ ಕೆಲಸವನ್ನು ಸಹಾಯವನ್ನು ಪಡೆದವನು ಮುಂದಿನ ವರ್ಷದಲ್ಲಿ ಮುಯ್ಯಿ ಮಾಡಿ ತೀರಿಸುವ ಮರ್ಯಾದೆಯೂ ಇರುತ್ತದೆ. ಮುಯ್ಯಿಗೆ ಮುಯ್ಯಿ ಮಾಡಿ ತೀರಿಸಬೇಕಾದುದು ಹಳ್ಳಿಗಳಲ್ಲಿ ಸಹಜ ಧರ್ಮ. ಇದನ್ನರಿಯದೆ "ಮುಯ್ಯಿಗೆ ಮುಯ್ಯಿ ತೀರಿಸುವದು" ಎಂದರೆ "ಸೇಡು ತೀರಿಸಿಕೊಳ್ಳುವುದು" ಎಂಬರ್ಥ ವ್ಯಾಪ್ತಿಸಿ ಬಿಟ್ಟಿದೆ!        
ಸಾಮಾನ್ಯವಾಗಿ ಮೇಲೆ ಹೇಳಿದ ಕೆಲಸಗಳಲ್ಲಿ ಯಾವದಾದರೊಂದು ಕೆಲಸಕ್ಕೆ ಮೊದಲು ಸಹಾಯವನ್ನು ಪಡೆದುಕೊಂಡರೆ ಸಹಾಯ ಪಡೆದವರು ಅದೇ ಕೆಲಸಕ್ಕೆ ಸಹಾಯ ಮಾಡಿದವ ರಿಗೆ ಮರು ಸಹಾಯ ಮಾಡುತ್ತಾರೆ. ಇದರಿಂದ ಕೆಲಸವನ್ನು ಪ್ರಮಾಣೀಕರಿಸಲು (quantify) ಸಾಧ್ಯವಾಗುತ್ತದೆ. ಉದಾಹರಣೆಗೆ ಗದ್ದೆಯನ್ನು ಉಳುವ ಕೆಲಸ ಸೂರ್ಯೋದಯದಿಂದ ಆರಂಭವಾಗಿ ಸುಮಾರು ನಾಲ್ಕು ಗಂಟೆಯ ಕಾಲ ನಡೆಯುತ್ತದೆ. ನಾಟಿಯ ಕೆಲಸ ಬೆಳಿಗ್ಗೆ ಸುಮಾರು ೯-೧೦ ಗಂಟೆಗೆ ಆರಂಭವಾಗಿ ಸಂಜೆಯವರೆಗೂ ಸಾಗುತ್ತದೆ. ಕುಯಿಲು ಕೆಲಸ ಬೆಳಿಗ್ಗೆ ೭-೮ ಗಂಟೆಯಿಂದ ಸಂಜೆಯವರೆಗಿರುತ್ತದೆ. 
ಅಲ್ಲದೆ, ಗಂಡಸರು ಮಾಡುವ ಪ್ರಮಾಣದಲ್ಲಿ ಹೆಂಗುಸರು ಮಾಡಲಾರೆಂಬ ಕಾರಣದಿಂದ ಗಂಡಸರು ಮಾಡಿದ ಕೆಲಸಕ್ಕೆ ಗಂಡಸರೇ ಮುಯ್ಯಾಳಾಗಿ ಹೋಗುತ್ತಾರೆ. ಅಗೆ (ನಾಟಿ ಮಾಡಲ್ಪಡುವ ಸಸಿ) ಕೀಳುವ ಕೆಲಸವನ್ನು ಹೆಂಗಸರೇ ಮಾಡುತ್ತಾರೆ; ಹೀಗಾಗಿ ಇಲ್ಲಿ ಮುಯ್ಯಾಳು ಹೆಂಗುಸರೇ. ಕುಯಿಲು, ಹೊರೆ ಸಾಗಿಸುವ (ಕುಯಿದ ತೆನೆಯನ್ನು ಹೊರೆ ಕಟ್ಟಿ ಕಣಕ್ಕೆ ಸಾಗಿಸುವ), ಮೊದಲಾದ ಕೆಲಸಗಳನ್ನು ಹೆಂಗುಸರೂ ಮಾಡುತ್ತಾರೆ. ಆದ್ದರಿಂದ ಹೆಂಗುಸರಿಗೆ ಹೆಂಗುಸರೇ ಮುಯ್ಯಾಳಾಗಿ ಹೋಗುತ್ತಾರೆ. 
ಕರ್ನಾಟಕದಲ್ಲಿ ಕೊಡಗು, ದಕ್ಷಿಣ ಕನ್ನಡ, ಶಿವಮೊಗ್ಗ, ಮೊದಲಾದ ಕಡೆಗಳಲ್ಲಿ ಈ ಮುಯ್ಯಾಳು ಪದ್ಧತಿಯಿದೆ. ಕೊಡಗಿನಲ್ಲಿ ಕೈಲ್‌ಪೊಳ್ದ್ ಹಬ್ಬಕ್ಕಿಂತ ಮುಂಚಿತವಾಗಿ ನಾಟಿ ಕೆಲಸ ಮುಗಿಯಬೇಕಾದ್ದರಿಂದ ಮುಯ್ಯಾಳುಗಳ ಬಳಕೆಯಿರುತ್ತದೆ. 
ಈಗೀಗ ಉಳುಮೆಗೆ ಮತ್ತು ಹೊರೆ ಸಾಗಿಸಲು ಟ್ರ್ಯಾಕ್ಟರ್, ಟಿಲ್ಲರ್‌ಗಳನ್ನು ಬಳಸುವುದರಿಂದ ಈ ಕೆಲಸಗಳಿಗೆ ಮುಯ್ಯಾಳುಗಳ ಬೇಡಿಕೆ ಇರುವುದಿಲ್ಲ.

ಹೊರಸಂಪರ್ಕಗಳು

೧.  http://www.prajavani.net/article/ಕೃಷಿಯಲ್ಲಿ-ಮುಯ್ಯಾಳು

೨.   http://vijaykarnataka.indiatimes.com/articleshow/20495448.cms

೩.   http://www.kannadaprabha.com/edition/printkp.aspx?artid=115402

ಉಲ್ಲೇಖ

ಬೇಸಾಯ
ಭಾರತದ ಅಣೆಕಟ್ಟುಗಳು

ಭಾರತದಲ್ಲಿ ೨೦೧೨ರ ಅಂತ್ಯತ ವೇಳೆಗೆ ದೊಡ್ದ, ಮದ್ಯಮ ಮತ್ತು ಚೆಕ್ಕ  ಅಣೆಕಟ್ಟುಗಳು ಸೆರಿ ಒಟ್ಟು  ೫೧೪೪ ಇವೆ.
ಜಗತ್ತಿನ ಜಲಾಶಯಗಳ ಸಂಖ್ಯೆಯಲ್ಲಿ ಭಾರತವು ಚೀನಾ,ಅಮೇರಿಕ ಮತ್ತು ರಷ್ಯಾದ ನಂತರದ ೪ನೇ ಸ್ಠಾನದಲ್ಲಿದೆ.

ಜಲಾಶಯಗಳ ನಿರ್ಮಾಣವು ಅನೇಕ ಉದ್ದೇಶಗಳನ್ನು  ಹೊಂದಿದೆ  ಅವುಗಳೆಂದರೆ,,                                            
 ನೀರಾವರಿ                                                                                         
 ಜಲವಿದ್ಯುತ್ ಉತ್ಪಾದನೆ
 ಕುಡಿಯುವ ನೀರು
 ಮನರಂಜನೆ
 ಮೀನುಗಾರಿಕೆ
 ಪ್ರವಾಹ ನೀಯಂತ್ರಣ
 ಅಂತರ್ಜಲ ವೃದ್ದಿಸುವುದು
 ಜೋಗು ಕಡಿಮೆ ಮಾಡುವುದು

ಭಾರತದ ಕೆಲವು ಪ್ರಮುಖ ಜಲಾಶಾಯಗಳೆಂದರೆ
ದಾಮೊದರ ಯೊಜನೆ - ಭಾರತ ಸ್ವಾತಂತ್ರ ಗಳಿಸಿದ ನಂತರ ರೂಪಿಸಿದ ಮೊದಲ ಬೃಹತ್ ಅಣೇಕಟ್ಟು  ಯೊಜನೆಯಾಗಿದೆ,ಇದನ್ನು  ಭಾರತದ ರೊರ್ ಎಂದು ಕರೆಯುತ್ತಾರೆ,,ಇದನ್ನು ಜುಲೈ ೭,೧೯೪೮ ರಲ್ಲಿ ಸ್ಠಾಪಿಸಲಾಯಿತು
ಭಾಕ್ರನಂಗಲ್ ಅಣೆಕಟ್ಟು  - ಭಾಂಕ್ರ ಮತ್ತು ನಂಗಲ್ ಎಂಬ ಎರಡು ಅಣೆಕಟ್ಟು ಗಳನ್ನು  ಕಟ್ಟಲಾಗಿದ್ದು  ಒಟ್ಟಾಗಿ "ಭಾಕ್ರನಂಗಲ್" ಅಣೆಕಟ್ಟು  ಎಂದು ಕರೆಯುತ್ತಾರೆ. ಇದನ್ನು  ಹಿಮಾಚಲ ಪ್ರದೆಶದ ಬಿಲಾಸ್ ಪುರ ಜಿಲ್ಲೆ  ಭಾಕ್ರ ಗ್ರಾಮದ ಬಳಿ ಸಟ್ಲೆಜ್ ನದಿಗೆ ಕಟ್ಟಲಾಗಿದೆ,,ಇದು ದೆಶದ ೨ನೇ ಅತಿ ಎತ್ತರವಾದ ಅಣೆಕಟ್ಟು 

ಜಲಾಶಯಗಳು
ಏಳರ ವಿಶೇಷತೆಗಳು

ಪುರಾಣ ಮತ್ತು ಶಾಸ್ತ್ರಗಳಲ್ಲಿ ಇದೊಂದು ಗಣನೀಯ ಸಂಖ್ಯೆಯಾಗಿದೆ. ಜಾನಪದದಲ್ಲಿ ಇದು ಪ್ರೇರಣೆಯ ಅಂಕಿ. ಪೃಥು ಮಹಾರಾಜನು ಈ ಭೂಮಿಯನ್ನು ಏಳು ಭಾಗಗಳಾಗಿ ವಿಂಗಡಿಸಿದನಂತೆ. ಏಳು ವರ್ಷ, ಏಳು ದಿನ, ಏಳು ತಿಂಗಳು, ಏಳು ಬಣ್ಣ, ಏಳು ಸಮುದ್ರ, ಸಪ್ತ ಋಷಿಗಳು, ಸಪ್ತ ಮಾತೃಕೆಯರು, ಸಪ್ತಪದಿ, ಸಪ್ತಸ್ವರ, ಏಳುಮಲೆ, ಎಪ್ಪತ್ತೇಳು ಮಲೆ, ಏಳು ಕುಂಡಲವಾಡ, ಏಳೇಳು ಜನ್ಮ, ಏಳು ಹಳ್ಳಿ, ಏಳು ಬ್ರಾಹ್ಮಣರು, ಏಳುಮಕ್ಕಳ ತಾಯಿ, ಏಳುಜನ ಅಣ್ಣತಮ್ಮಂದಿರು, ಏಳುವನ, ಏಳುಮಲ್ಲಿಗೆ ತೂಕದ ರಾಜಕುಮಾರಿ ಹೀಗೆ ಏಳು ಎಂಬ ಸಂಖ್ಯೆ ಮಹತ್ತರವಾದುದಾಗಿದೆ.

ಜನಪದರ ದೃಷ್ಠಿಯಲ್ಲಿ ಏಳು
ಜನಪದರ ದೃಷ್ಠಿಯಲ್ಲಿ ಕಷ್ಟ-ಸುಖಗಳು ಬದುಕಿನ ಏಳು-ಬೀಳುಗಳಿದ್ದ ಹಾಗೆ. ಏಳು ಎಂಬ ಸಂಖ್ಯೆ ಅಪಶಕುನಕಾರಿ ಸಂಖ್ಯೆ. ಏಳೇಳು ಜನ್ಮದ ಕಷ್ಟ, ಏಳು ವನವಾಸ, ಏಳು ರಾಹುವಿನ ಸಂಖ್ಯೆ, ಏಳು ಎಂಬ ಪದವನ್ನು ಮನೆಯೊಳಗೆ ಉಚ್ಚರಿಸ ಬಾರದು. ಅದನ್ನು ಉಚ್ಚರಿಸಲೇ ಬೇಕಾಗಿ ಬಂದಾಗ "ಹೆಚ್ಚಲಿ" ಎಂಬ ಪದ ಪ್ರಯೋಗ ಮಾಡುತ್ತಾರೆ. ಇದು ಅವರ ದೃಷ್ಠಿಯಲ್ಲಿ  ದ್ವೇಷದ-ದೋಷದ ಸಂಖ್ಯೆ. ಮೂರು ಮತ್ತು ಏಳನ್ನು ಒಂದುಗೂಡಿಸ ಬಾರದು. ಹಾಗೆ ಅವೆರಡನ್ನು ಒಂದುಗೂಡಿಸಿದರೆ ಸರ್ಪದೋಷ ಉಂಟಾಗುತ್ತದೆ ಎಂದು ನಂಬುತ್ತಾರೆ.

ಏಳರ ವಿಶೇಷತೆಗಳು
೧.ಏಳು ಬಗೆಯ ಮೂಲ ವಸ್ತುಗಳು- ರಕ್ತ, ಮಾಂಸ, ರಸ, ಕೊಬ್ಬು, ಮೂಳೆ, ಮಜ್ಜೆ ಮತ್ತು ವೀರ್ಯ.
೨.ಏಳು ನಾಡಿಗಳು- ಇಡಾ, ಪಿಂಗಳ, ಸುಷುಮ್ನಾ, ಮುಷಾ, ಅಲಂಬುಷಾ, ಅಸ್ತಿ ಜಿಹ್ವಾ ಮತ್ತು ಗಾಂಧಾರಿ.
೩.ಏಳು ಜನ ಚಿರಂಜೀವಿಗಳು- ಅಶ್ವತ್ಥಾಮ, ಬಲಿ, ವ್ಯಾಸ, ಹನುಮಂತ, ಕೃಪ, ಪರಶುರಾಮ, ವಿಭೀಷಣ.
೪.ಏಳು ಜೀವನದ ಅವಸ್ಥೆಗಳು- ಅಜ್ಞಾನ, ಆವರಣ, ವಿಕ್ಷೇಪ, ಪರೋಕ್ಷಜ್ಞಾನ, ಅಪರೋಕ್ಷಜ್ಞಾನ, ಅನರ್ಥ, ನಿವೃತ್ತಿ ಮತ್ತು ಆನಂದ ಪ್ರಾಪ್ತಿ.
೫.ಏಳು ಪಾತಾಳಗಳು- ಅತಳ, ವಿತಳ, ಸುತಳ, ನಿತಳ, ತಳಾತಳ, ರಸಾತಳ ಮತ್ತು ಮಹಾತಳ.
೬.ಏಳು ಬಣ್ಣಗಳು- ಕಪ್ಪು, ಬಿಳಿ, ಕೆಂಪು, ಹಸಿರು, ಹಳದಿ, ನೀಲ ಮತ್ತು ನೇರಳೆ.
೭.ಏಳು ವರ್ಗಗಳು- ರಾಜ, ಮಂತ್ರಿ, ರಾಜ್ಯ, ಕೋಟೆ, ಖಜಾನೆ, ಸೈನ್ಯ ಮತ್ತು ಬಂಧುಮಿತ್ರರ ಸಾಮರ್ಥ್ಯ.
೮.ಏಳು ಕಾಡುಗಳು- ಅದಿತಿ, ಕಾಮ್ಯಕ, ವ್ಯಾಸ, ಫಲ್ಕೀ, ಸೂರ್ಯ, ಚಂದ್ರ ಮತ್ತು ಸೀತಾ.
೯.ಏಳು ಪರ್ವತಗಳು- ಹಿಮವಂತ, ನಿಷಧ, ವಿಂಧ್ಯ, ಮಾಲ್ಯವಂತ, ಪಾರಿಯಾತ್ರ, ಗಂಧಮಾಧನ ಮತ್ತು ಹೇಮಕೂಟ.
೧೦.ಏಳು ನದಿಗಳು- ಕಾವೇರಿ, ಗಂಗಾ, ಯಮುನಾ, ಗೋದಾವರಿ, ಸರಸ್ವತಿ, ನರ್ಮದಾ ಮತ್ತು ಸಿಂಧು.
೧೧.ಏಳು ಸಮುದ್ರಗಳು- ಲವಣ, ಇಕ್ಷು, ಸುರಾ, ಸರ್ಪಿಸ್, ದಧಿ, ಕ್ಷೀರ ಮತ್ತು ಶುದ್ದೋದಕ.
೧೨.ಏಳು ಸ್ವರಗಳು- ಷಡ್ಜ, ಋಷಭ, ಗಾಂಧಾರ, ಮಧ್ಯಮ, ಪಂಚಮ, ದೈವತ ಮತ್ತು ನಿಷಾದ.
೧೩.ಏಳು ದ್ವೀಪಗಳು- ಜಂಬೂ, ಪ್ಲಕ್ಷ, ಪುಷ್ಕರ, ಕ್ರೌಂಚ, ಶಾಕ, ಶಾಲ್ಮಲ ಮತ್ತು ಕುಶದ್ವೀಪ.
೧೪.ಏಳು ಬಗೆಯ ಗುಣಗಳು - ಧೈರ್ಯ, ಸೈರಣೆ, ಮನೋನಿಗ್ರಹ, ಶುಭ್ರತೆ, ಅನುಕಂಪ, ಮೃದುಮಾತು ಮತ್ತು ಅಹಿಂಸೆ.
೧೫.ಏಳು ನಿರ್ವಹಣ ಕೆಲಸಗಳು- ಕಲಿತನ, ಚತುರತೆ, ಧೈರ್ಯ, ವ್ಯವಹಾರ ಕುಶಲತೆ, ಧೀಮಂತಿಕೆ, ಉದಾರ ಮನ ಮತ್ತು ಅಧಿಕಾರ ನಿರ್ವಹಣೆ.
೧೬.ಏಳು ವಿಧದ ವಿಕಾರಗಳು- ಹಗಲಿನಚಂದ್ರ,ಪ್ರಾಯವಿಲ್ಲದಹೆಣ್ಣು,ತಾವರೆಯಿಲ್ಲದಕೊಳ,ವಿದ್ಯೆಯಿಲ್ಲದವರು,ದುರಾಸೆಯರಾಜ,ಧರ್ಮಿಷ್ಠನಾದಬಡವ ಮತ್ತು ಕ್ರೂರಸೇವಕ.
೧೭.ಏಳು ದೋಷಗಳು- ಸೋಮಾರಿತನ, ದುರಹಂಕಾರ, ಅಜ್ಞಾನ, ಸ್ವೇಚ್ಚಾಚಾರ, ಗರ್ವ,ದುರಭಿಮಾನ ಮತ್ತು ಸ್ವಾರ್ಥಪರತೆ. 
೧೮.ಏಳು ದುರಾಚಾರಗಳು- ಶಿಕಾರಿ, ಜೂಜು, ಲಂಪಟತನ, ಕುಡಿತ, ದುಂದುವೆಚ್ಚ, ಒರಟುನುಡಿ ಮತ್ತು ಕಠೋರತನ/ಕ್ರೂರತೆ.
೧೯.ಏಳು ವಿಶ್ವದ ಅದ್ಭುತಗಳು- ಚೀನಾದ ಗೋಡೆ, ತಾಜ್ಮಹಲ್, ಗೀಜಾದ ಪಿರಮಿಡ್, ಪೀಸಾದ ವಾಲುಗೋಪುರ, ನ್ಯೂಯಾರ್ಕನ ಲಿಬರ್ಟಿಪ್ರತಿಮೆ, ರೋಂನ ಬಯಲುಸಭಾಂಗಣ ಮತ್ತು ಬ್ರೆಜಿಲ್ ಡಿ ಜನೈರೊದ ಏಸುಕ್ರಿಸ್ತ ಪ್ರತಿಮೆ.

ಉಪಸಂಹಾರ
ಏಳು ಎಂಬ ಸಂಖ್ಯೆ ನಂಬಿದವರಿಗೆ ಒಳ್ಳೆಯದು ಆಗಿದೆ, ಕೆಟ್ಟದ್ದು ಆಗಿದೆ ಎನ್ನುತ್ತಾರೆ ಬಲ್ಲವರು. ಏಳು ದಳದ ಕಮಲ, ಏಳು ಕಂಬದ ಹಟ್ಟಿ ಮನೆ, ಏಳು ಕೊಪ್ಪರಿಗೆ, ಏಳು ಮಹಡಿ, ಏಳು ಜನ ಪತ್ನೀಯರು, ಏಳು ಎಡೆಯ ಸರ್ಪ ಹೀಗೆ ಏಳರ ಬಗ್ಗೆ ಅಪಾರ ವಿಶೇಷತೆಗಳಿವೆ. ಅಲ್ಲದೆ ಏಳನೇ ತಿಂಗಳಿನಲ್ಲಿ ಹುಟ್ಟಿದವರು ಸಮಾಜದ ನಾಯಕರಾಗುವರಂತೆ. ಸರ್ಪದೇವತೆಯಾ ದ ಆದಿಶೇಷನು ಏಳನೇ ಗರ್ಭದಲ್ಲಿ ಹುಟ್ಟಿದವನೆಂದು ಪುರಾಣಗಳು ಹೇಳಿವೆ. ಏಳನೆ ಇಸವಿ, ಏಳನೇ ತಿಂಗಳು, ಏಳುಗಂಟೆಗೆ ಹುಟ್ಟಿದವರಿಗೆ ಈ ಸಂಖ್ಯೆ ಯ ಗುಣ ಪ್ರಭಾವ ದೊಡ್ಡದು. ಕೆಲವರಿಗೆ ಏಳು ಅದೃಷ್ಟದ ಸಂಖ್ಯೆ ಯಾಗಿದೆ. ಏಳನ್ನು ಭಯವಿಲ್ಲದೆ ಪ್ರಯೋಗಿಸಿದವರು '೭'೦ ಕ್ಲಾಕ್ ಬ್ಲೇಡಿನವರು ಮಾತ್ರ. ಏಳು ಎಂಬುದು ಜಾಗೃತಿ/ಎಚ್ಚರದ ಸ್ಥಿತಿ.

ಗ್ರಂಥ ಸಹಾಯ
ಕನ್ನಡ ಜಾನಪದ ವಿಶ್ವಕೋಶ - ಸಂ-೧,ಸಂ.ಡಾ.ಚಂದ್ರಶೇಖರ ಕಂಬಾರ.

 ಜಾನಪದ ಸಾಹಿತ್ಯ ;ಜನಪದ ನಂಬಿಕೆ
ಮಂಗಳೂರು ಉಪನಗರ ರೈಲು ಸೇವೆ

ಮಂಗಳೂರಿನ ಸುತ್ತಮುತ್ತಲಿನ ಕಾಸರಗೋಡು, ಉಡುಪಿ, ಕುಂದಾಪುರ, ಸುಬ್ರಹ್ಮಣ್ಯ ಮತ್ತು ಇತರೆ  ಪಟ್ಟಣಗಳನ್ನು ಸಂಪರ್ಕಿಸುವ ಉಪನಗರ ರೈಲು ಸೇವೆಯ ಬಗ್ಗೆ ಚರ್ಚೆಗಳು ನಡೆದಿವೆ.

ಈ ಕುರಿತಾಗಿ ಕರ್ನಾಟಕ ಮಾಹಿತಿ ಗುಂಪು - ೨೦೨೦ ಮಂಗಳೂರು ಎಂಬ ವರದಿಯಲ್ಲಿ ಇದನ್ನು ಉಲ್ಲೇಖಿಸಲಾಗಿದೆ
http://www.bangaloreitbt.in/docs/201...May%202013.pdf

 ಸಮೂಹಿಕ ಕ್ಷಿಪ್ರ ಸಾರಿಗೆ
ಬಿಟ್‌ಕಾಯಿನ್

ಬಿಟ್‌ಕಾಯಿನ್ (ಚಿಹ್ನೆ- ₿) ಇಲೆಕ್ಟ್ರಾನಿಕ್ ರೂಪದ ಹಣವಾಗಿದ್ದು, ಒಂದು‌‌ ನಿರ್ದಿಷ್ಟ ಕೇಂದ್ರೀಯ ಬ್ಯಾಂಕ್ ಅಥವಾ ನಿರ್ವಾಹಕ ಅಥವಾ ಮಧ್ಯವರ್ತಿಗಳ ಅಗತ್ಯವಿಲ್ಲದೇ, ಯಾವುದೇ ದೇಶದ ಬಳಕೆದಾರರಿಂದ ಬಳಕೆದಾರರಿಗೆ ನೇರವಾಗಿ ಕಳುಹಿಸಬಹುದಾಗಿದೆ.

ಬಿಟ್‌ಕಾಯಿನ್ ೨೦೦೮ರಲ್ಲಿ, ಸತಾಶಿ ನಕಮೊಟೊ ಎಂಬ ವ್ಯಕ್ತಿ(ಅಥವಾ ಆ ಹೆಸರಿನ  ಗುಂಪು)ಯಿಂದ ಕಂಡುಹಿಡಿಯಲ್ಪಟ್ಟಿತು.

ವಹಿವಾಟು

ಬ್ಲಾಕ್ ಚೈನ್

ಅಜ್ಞಾತ ಕೊಂಡಿ(Anonymity)

ವಿನಿಮಯ ಕೇಂದ್ರಗಳು

ಸಂದಾಯ ಕಾರ್ಯವಿಧಾನ

ಡಿಜಿಟಲ್ ಕೈಚೀಲಗಳು(Wallets)

ಇತಿಹಾಸ

ಅರ್ಥಶಾಸ್ತ್ರ

Alternative to national currencies

Bubbles

Speculation

ಕಾನೂನಿನ ತೊಡಕುಗಳು

Black markets

Money laundering
illegally-gained money

Unauthorized mining

Reception

ಇವನ್ನೂ ನೋಡಿ

ಟಿಪ್ಪಣಿಗಳು

ಉಲ್ಲೇಖಗಳು

ಹಣಕಾಸು
ಐರಾವತ

ಐರಾವತ ಜೀವ ಜಗತ್ತಿನ ಪ್ರ ಪ್ರಥಮ ಶ್ವೇತವರ್ಣದ ಆನೆ. ಇದು ದೇವಲೋಕದ ದೇವೇಂದ್ರನ ವಾಹನ ಎಂದು ನಂಬಲಾಗಿದೆ. ಬೃಹತ್ತಾದ ಈ ಆನೆ ಇರಾವತಿಯ ಮಗನೆಂದು ಹೇಳಲಾಗಿದೆ.

ಪ್ರಸ್ತಾವನೆ
ಐರಾವತ ಜೀವ ಜಗತ್ತಿನ ಪ್ರಪ್ರಥಮ ಬಿಳಿ ಆನೆಯೆಂದೂ, ಅಷ್ಟ ದಿಗ್ಗಜಗಳಲ್ಲಿ ಒಂದೆಂದೂ, ಪೂರ್ವವಲಯವನ್ನು ರಕ್ಷಿಸುವಂತಹದೆಂದು ಹೇಳಲಾಗಿದೆ. ಪ್ರಾಚೀನ ಕಾಲದ ಆನೆಗಳಿಗೆ ರೆಕ್ಕೆಗಳಿದ್ದುವು. ಅವು ಆಕಾಶದಲ್ಲಿ ಸಂಚರಿಸುತ್ತಿದ್ದುವು. ಒಮ್ಮೆ ಅವು ಋಷಿಯ ಗುರುಕುಲಕ್ಕೆ ತೊಂದರೆಯನ್ನು ಉಂಟು ಮಾಡಿದಾಗ ಋಷಿ ಅವುಗಳಿಗೆ ಶಾಪ ಕೊಟ್ಟ ಪ್ರಯುಕ್ತ ಅವು ನೆಲದ ಮೇಲೆ ಉಳಿಯ ಬೇಕಾಯಿತು. ಬಿಳಿ ಆನೆಗಳಿಗೆ ಮೋಡಗಳನ್ನು ಉಂಟು ಮಾಡುವ ಮಾಂತ್ರಿಕ ಶಕ್ತಿಯಿದೆ . ಐರಾವತ ದೇವಲೋಕದ ದೇವೇಂದ್ರನ ವಾಹನ ಎಂದು ನಂಬಲಾಗಿದೆ. ಐರಾವತ ಎಂದರೆ ನೀರಿನಿಂದ  ಹೊರಬಂದದ್ದು ಎಂಬ ಅರ್ಥವಿದೆ. ಬೃಹತ್ತಾದ ಈ ಆನೆ ಇರಾವತಿಯ ಮಗನೆಂದು ಹೇಳಲಾಗಿದೆ.

ಪುರಾಣ ಐತಿಹ್ಯ
೧.ಮಹಾಭಾರತದ ಪ್ರಕಾರ- ಐರಾವತ ಹುಟ್ಟಿದ್ದು ಕ್ಷೀರಸಾಗರ ಮಥನದಿಂದ. ದೇವಾಸುರರು ಕ್ಷೀರಸಾಗರವನ್ನು ಕಡೆಯುವಾಗ ಇತರ ಅಮೂಲ್ಯ ವಸ್ತುಗಳ ಜೊತೆಗೆ ಐರಾವತವೂ ನೀರಿನಿಂದ ಮೇಲೆ ಉದಿಸಿ ಬಂದಿತೆಂದು ಆದಿ ಪರ್ವದಲ್ಲಿ ಹೇಳಲಾಗಿದೆ. ಐರಾವತ ಬಹು ದೀರ್ಘಕಾಲ ಕ್ಷೀರಾಬ್ಧಿಯಲ್ಲಿ ವಾಸ ಮಾಡಿದುದರಿಂದ ಬಿಳಿಯ ಬಣ್ಣದ ಮೈಕಾಂತಿ ಪಡೆದು ಕೊಂಡಿತು. ಐರಾವತವನ್ನು  ಬ್ರಹ್ಮ  ಆನೆಗಳಿಗೆಲ್ಲ ಅಧಿಪತಿಯಾಗಿ, ಗಜರಾಜನಾಗಿ ನೇಮಿಸಿದ.

೨.ಮತಂಗಲೀಲಾದ ಪ್ರಕಾರ- ಸೂರ್ಯ ಪಕ್ಷಿಯಾದ ಗರುಡ ಅಸ್ತಿತ್ವಕ್ಕೆ ಬಂದ ನಂತರ ಬ್ರಹ್ಮ ತನ್ನ ಕೈಯಲ್ಲಿ ಹಿಡಿದ ಮೊಟ್ಟೆಯಚಿಪ್ಪಿನ ಎರಡು ಭಾಗಗಳ ಮೇಲೆ ಪವಿತ್ರವಾದ ಏಳು ರಾಗಗಳನ್ನು ಹಾಡಿದನು. ಆಗ ಆತನ ಬಲಗೈ ಚಿಪ್ಪಿನಿಂದ ಉದ್ಭವವಾದ ಮೊದಲ ಆನೆ ಐರಾವತ. ಆನಂತರ ಬ್ರಹ್ಮನ ಎಡಗೈ ಚಿಪ್ಪಿನಿಂದ ಹದಿನಾರು ಆನೆಗಳು  ಉದ್ಭವಿಸಿ , ಜಗತ್ತನ್ನು ಅಷ್ಟ ದಿಕ್ಕುಗಳಾಗಿ ಮಾಡಿಕೊಂಡೂ ಅವುಗಳನ್ನು ಕಾವಲು ಕಾಯುತ್ತಾ ವಿಶ್ವದ ಆಧಾರ ಸ್ತಂಭಗಳಾದುವು.

ಸಮಾರೋಪ

ಐರಾವತ ಇಂದ್ರನ ಆನೆಯಾಗಿದ್ದರೂ ಭೂಲೋಕದ ಜನರು ಅಕ್ಕರೆಯಿಂದ ಕಾಣಲು ಕಾರಣಗಳಿವೆ. ಆನೆಪೂಜೆ ಭಾರತೀಯ ಪುರಾಣಗಳಲ್ಲಿ ಅಸ್ತಿತ್ವದಲ್ಲಿದೆ. ಮೊಟ್ಟ ಮೊದಲು ಐರಾವತವನ್ನು ಭೂಮಿಗೆ ತರಿಸಿದವನು ಅರ್ಜುನ. ಗಾಂಧಾರಿ ಕುಂತಿದೇವಿಯನ್ನು ಕರೆಯದೆ ಮಣ್ಣಿನ ಆನೆಪೂಜೆ ಮಾಡಿದಾಗ ಕುಂತಿದೇವಿ ಸಹಜವಾಗಿ ಬೇಸರಗೊಳ್ಳುತ್ತಾಳೆ. ಆಗ ಅರ್ಜುನ ತಾಯಿಯ ಇಚ್ಛೆ  ಪೂರೈಸಲು ಐರಾವತವನ್ನು ಭೂಮಿಗೆ ತರಿಸುತ್ತಾನೆ. ಯು.ಆರ್.ಅನಂತಮೂರ್ತಿ ಅವರ 'ಕಲ್ಲಿನಕೊಳಲು' ಕಥೆಯಲ್ಲಿ ಅಜ್ಜಯ್ಯ  ಐರಾವತವು ಭೂಮಿಗೆ ಬಂದು ತಾನು ಕುಳಿತಿರುವ ಬಂಡೆಕಲ್ಲಾಗಿದೆಯೆಂದು ಹೇಳುತ್ತಾನೆ. ದೇವಲೋಕದ ವಸ್ತುವನ್ನೇ ಜನಸಾಮಾನ್ಯರು ಮುಟ್ಟುವ ಪ್ರಕ್ರಿಯೆ ವಿಸ್ಮಯವನ್ನು ಉಂಟುಮಾಡುತ್ತದೆ.

ಸಹಾಯಕೃತಿ
ಕನ್ನಡ ಜಾನಪದ ವಿಶ್ವಕೋಶ ಸಂಪುಟ-೧ -ಸಂ:ಡಾ.ಚಂದ್ರಶೇಖರಕಂಬಾರ

ಧ್ವಜ ಪತಾಕೆಯಲ್ಲಿ ಐರಾವತ
Laos

ಉಲ್ಲೇಖ

ಪುರಾಣ,ಐತಿಹ್ಯ
ಪುರಾಣ
ಕಾಲ್ಪನಿಕ ಸಂಗತಿಗಳು
ವಾದ (ಗಾಯಕಿ)

ಸ್ಟೇಜ್ ಹೆಸರು ವಾದ  ಎಂಬ ಹೆಸರಿನಿಂದ ಪ್ರಖ್ಯಾತಿಯನ್ನು ಪಡೆದ ವಾದ ಆಕರ್ಷ ಸಾಮಿ (ಏಪ್ರಿಲ್ ೨೯, ೧೯ಎಂ ರಂದು ಜನಿಸಿದರು) ಒಂದು ಗಾಯಕಿ ಇಂಡೋನೇಷ್ಯಾ.

ಬಾಹ್ಯ ಕೊಂಡಿಗಳು‌‌ 

 

1974ರಲ್ಲಿ ಜನಿಸಿದವರು
1990ರ ದಶಕದ ಗಾಯಕ/ಕಿಯರು
2010ರ ದಶಕದ ಗಾಯಕರು
ಇಂಡೋನೇಷಿಯನ್ ಗಾಯಕ
ಫ್ರೆಂಚ್ ಗಾಯಕ
ಕೆಂಪೇಗೌಡ ಅಂತಾರಾಷ್ಟ್ರೀಯ ವಿಮಾಣ ನಿಲ್ದಾಣ

ಬೆಂಗಳೂರು ಗ್ರಾಮಾಂತರ ಜಿಲ್ಲೆ, ದೇವನಹಳ್ಳಿ ತಾಲೂಕು   ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಿಂದಾಗಿ ವಿಶ್ವದ ವಿಮಾನ ಸಾರಿಗೆ ಸಾಗಾಣಿಕೆಯ ನಕ್ಷೆಯಲ್ಲಿ ಮೂಡಿಬಂದಿದೆ. ೨೦೦೮ ರ ಮೇ ೨೩ ರಂದು ಕರ್ನಾಟಕ ರಾಜ್ಯದ ಪ್ರಪ್ರಥಮ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದ ಉದ್ಘಾಟನೆಯಾಯಿತು. ಬೆಂಗಳೂರು ನಗರದಿಂದ ಸುಮಾರು ೩೨ ಕಿ. ಮೀ ದೂರದಲ್ಲಿರುವ ಈ ಸಾರಿಗೆ ವಿಮಾನ ನಿಲ್ದಾಣಕ್ಕೆ ಸಂಪರ್ಕ ರಸ್ತೆಗಳು ಸರಿಯಾಗಿವೆ. 'ಎಕ್ಸ್ಪ್ರೆಸ್ ವೇ' ಮತ್ತು 'ಹೈಸ್ಪೀಡ್ ರೈಲ್ವೆ' ಲೈನಿನ ಯೋಜನೆಯ' ನೀಲನಕ್ಷೆ' ತಯಾರಾಗಿದೆ. ಟ್ಯಾಕ್ಸಿ ಸೇವೆ, ಮತ್ತು ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ(ಬಿ.ಎಮ್.ಟಿ.ಸಿ)ಯ ಹವಾನಿಯಂತ್ರಿತ ಬಸ್ ಗಳು ಪ್ರತಿ ೧೫ ನಿಮಿಷಕ್ಕೆ ಒಂದರಂತೆ ಸಂಚಾರಕ್ಕೆ ವ್ಯವಸ್ಥೆಮಾಡಲಾಗಿದೆ. ಬೆಂಗಳೂರಿನ ಯಾವ ಮೂಲೆಯಿಂದಲಾದರೂ ಹೊರಟು ವಿಮಾನ ನಿಲ್ದಾಣವನ್ನು ಸುಮಾರು ಒಂದರಿಂದ ಒಂದೂವರೆ ಗಂಟೆಗಳಲ್ಲಿ ತಲುಪುವ ವ್ಯವಸ್ಥೆ ಗಮನಾರ್ಹವಾಗಿದೆ. ಪ್ರಯಾಣಿಕರ ಅನುಕೂಲಕ್ಕಾಗಿ ಬೆಂಗಳೂರು ಅಂತರರಾಷ್ಟ್ರೀಯ ವಿಮಾನ ಸಂಸ್ಥೆ (ಬಿ.ಐ.ಎ.ಎಲ್)ಸಹಾಯವಾಣಿ'ಯ ಸೌಲಭ್ಯವಿದೆ. ವಿಮಾನನಿಲ್ದಾಣಕ್ಕೆ ಸಂಪರ್ಕಮಾರ್ಗ, ಸಾರಿಗೆ ಸೌಲಬ್ಯಗಳ ವಿವರಗಳು, ಮತ್ತು ಸಾಮಾನ್ಯ ಮಾಹಿತಿಗಳನ್ನು ದೂರವಾಣಿಯ ಮೂಲಕ ಕೂಡಲೆ ಪಡೆಯಬಹುದು. ಸಹಾಯವಾಣಿ ಸಂಖ್ಯೆ : ೪೦೫೮೧೧೧೧. ವಿಮಾನವೇರುವ ಮೊದಲು ನಡೆಸುವ 'ಭದ್ರತಾ ತಪಾಸಣೆಯ ವಿಧಿ' ಯಲ್ಲಿ ಪ್ರಯಾಣಿಕರು 'ಹಲವು ಕ್ಯೂ' ಗಳಲ್ಲಿ ಕಾದು ಮುಂದುವರೆಯುವ ಬದಲು, 'ಒಂದೇ ಹಂತದ ತಪಾಸಣಾ ವ್ಯವಸ್ಥೆ' ಯನ್ನು ನಿರೂಪಿಸಲಾಗಿದೆ. ೫೩ 'ಚೆಕ್-ಇನ್ ಕೌಂಟರ್'ಗಳು, ಹಾಗೂ ೧೮ 'ಸ್ವಯಂ ತಪಾಸಣಾಯಂತ್ರ' ಗಳನ್ನು ಸ್ಥಾಪಿಸಲಾಗಿದೆ. ಮಕ್ಕಳ ಉಪಚಾರ ಹಾಗೂ ಆರೋಗ್ಯ-ಸೇವೆಗೆ (ಔಷಧಾಲಯ, ಡಯಾಪರ್ ಬದಲಾವಣೆ, ಹಾಲುಕುಡಿಸುವಿಕೆ ಇತ್ಯಾದಿಗಳಿಗೆ) ಪ್ರತ್ಯೇಕ ಜಾಗವಿದೆ.

ಇದರಿಂದಾಗಿ ಬೆಂಗಳೂರು ಭಾರತದ ಇತರೆ ಭಾಗಗಳಿಗೆ ಮತ್ತು ಜಗತ್ತಿನಾದ್ಯಂತ ಸಂಪರ್ಕ ಹೊಂದುವಂತಾಗಿದೆ. 2008 ರಲ್ಲಿ ಉದ್ಘಾಟನೆಗೊಂಡ ಈ ನಿಲ್ದಾಣವು ಜರ್ಮನ್ ಕಂಪನಿಯಾದ ಸಿಮನ್ಸ್ ಮತ್ತು ಕರ್ನಾಟಕ ಸರ್ಕಾರದ ಸಹಭಾಗಿತ್ವದಲ್ಲಿ ನಿರ್ಮಾಣಗೊಂಡಿದ್ದು ಪ್ರತಿ ವರ್ಷ ಸುಮಾರು 12 ಮಿಲ್ಲಿಯನ್ ಪ್ರಯಾಣಿಕರನ್ನು ನಿರ್ವಹಿಸಬಲ್ಲ ಸಾಮರ್ಥ್ಯಕ್ಕೆ ವಿನ್ಯಾಸಗೊಳಿಸಲಾಗಿದೆ. ಸದ್ಯ ಇದು ರೈಲು ನಿಲ್ದಾಣ ಮತ್ತು ಬಸ್ಸು ನಿಲ್ದಾಣಕ್ಕೆ ಹತ್ತಿರದಲ್ಲಿದ್ದರೂ, ಈಗಾಗಲೇ ನೇರವಾದ ರೈಲು ಸಂಪರ್ಕ ಸಾಧಿಸಲು ಉದ್ದೇಶಿಸಲಾಗಿದೆ. ಬಸ್ಸು ಮುಖಾಂತರ ತಲುಪಲು ಇರುವ ರಾಷ್ಟ್ರೀಯ ಹೆದ್ದಾರಿಯನ್ನು ಈಗಾಗಲೇ 6 ಪಥದ ಮಾರ್ಗದಲ್ಲಿ ಅಗಲಗೊಳಿಸಲಾಗಿದೆ. 71000 ಚ.ಮೀ. ವಿಸ್ತಿರ್ಣ ಹೊಂದಿದ ಪ್ರಯಾಣಿಕ ಜಾಗದ ಕಟ್ಟಡವು ಹವಾ ನಿಯಂತ್ರಿತ ನಾಲ್ಕು ಮಹಡಿಗಳನ್ನು ಹೊಂದಿದ್ದು, ರಾಷ್ಟ್ರೀಯ ಹಾಗು ಅಂತಾರಾಷ್ಟ್ರೀಯ ಪ್ರಯಾಣಿಕರು ಸೇರಬಹುದಾಗಿದೆ. ನಿಲ್ದಾಣದ ಮತ್ತೊಂದು ವಿಶೇಷವೆಂದರೆ ಹಜ್ ಗೆ ಹೋಗುವ ಯಾತ್ರಾರ್ಥಿಗಳಿಗೆಂದೆ ಪ್ರತ್ಯೇಕವಾದ 1500 ಚ.ಮೀ. ವಿಸ್ತಿರ್ಣವುಳ್ಳ ಜಾಗವಿದ್ದು ಏಕಕಾಲದಲ್ಲಿ 600 ಪ್ರಯಾಣಿಕರನ್ನು ನಿಭಾಯಿಸಬಹುದಾಗಿದೆ. ನಗರದಿಂದ ಬರಲು, ಹೋಗಲು ಉತ್ತಮವಾದ ಟ್ಯಾಕ್ಸಿ ವ್ಯವಸ್ಥೆಯಿದೆ.

ಬೆಂಗಳೂರು
ಸಾತ್ಯಕಿ

ಸಾತ್ಯಕಿ ಇವನು ಪ್ರಮುಖ ಯಾದವ ಸೇನಾನಿ. ಯಾದವ ಕುಲದಲ್ಲಿ ವೃಷ್ಣಿ ಕುಲಕ್ಕೆ ಸೇರಿದವನು.ಅರ್ಜುನನ ಶಿಷ್ಯ. ಕುರುಕ್ಷೇತ್ರ ಯುದ್ಧದಲ್ಲಿ ಪಾಂಡವರ ಪರವಾಗಿ ಹೋರಾಡಿದವನು.ವೀರ ಸೇನಾನಿ 

ಮಹಾಭಾರತದ ಪಾತ್ರಗಳು
ಕೃಪಾಚಾರ್ಯ

ಕೃಪಾಚಾರ್ಯ ಮಹಾಭಾರತದಲ್ಲಿ ಒಂದು ಪ್ರಮುಖ ಪಾತ್ರ. ಇವನು ಹಸ್ತಿನಾಪುರದಲ್ಲಿ ರಾಜಕುವರರಿಗೆ ವಿದ್ಯೆ ಕಲಿಸುತ್ತಿದ್ದನು. ಆಸ್ಥಾನಪುರೋಹಿತನೂ ಆಗಿದ್ದನು. ಇವನ ತಂಗಿ ಕೃಪಿಯನ್ನು ದ್ರೋಣಾಚಾರ್ಯರು ಮದುವೆಯಾಗುತ್ತಾರೆ.ಇವನು ಏಳು ಜನ ಚಿರಂಜೀವಿಗಳಲ್ಲಿ ಒಬ್ಬನು. ಕೃಪ ಕೃಪೆಯರೂ ಅವನ ತಂದೆ ಶರಧನ್ವನು ಅಪ್ಸರೆಯನ್ನು ನೋಡಿದಾಗ, ಅವನ ವೀರ್ಯವು  ಹುಲ್ಲಿನ ಮೇಲೆ ಬಿದ್ದಾಗ ಅದರಿಂದ ತಕ್ಷಣ ಹುಟ್ಟಿದರು

ಉಲ್ಲೇಖಗಳು
 

ಮಹಾಭಾರತದ ಪಾತ್ರಗಳು
ರೂಪಾಯಿ

ರೂಪಾಯಿಯನ್ನು ಭಾರತ, ಶ್ರೀ ಲಂಕಾ, ನೇಪಾಳ, ಪಾಕಿಸ್ತಾನ, ಮಾರಿಷಸ್, ಸೆಷೆಲ್ಸ್ ಮತ್ತು ಇಂಡೊನೇಷಿಯ ದೇಶಗಳಲ್ಲಿ ಬಳಸಲಾಗುವ ನಗದು ವ್ಯವಸ್ಥೆಗಳ ಹೆಸರು. ಇದು ಸಂಸ್ಕೃತ ಮೂಲದ ರುಪ್ಯಕಮ್ರೂಪ್ಯಕಮ್ ಪದದಿಂದ ಬಂದಿದೆ.

ಇವನ್ನೂ ನೋಡಿ
 ಭಾರತದ ರೂಪಾಯಿ
 ಭಾರತೀಯ ರೂಪಾಯಿ ಚಿಹ್ನೆ

ಉಲ್ಲೇಖಗಳು 

ನಗದು ವ್ಯವಸ್ಥೆಗಳು
ಎಮ್.ವೀರರಾಘವಚಾರಿಯರ್

ಮುದುಂಬೈ ವೀರರಾಘವಚಾರಿಯರ್ (೧೮೫೭-೧೯೦೬)  ಮದ್ರಾಸ್ ರಾಜ್ಯದ ಒಬ್ಬ ಭಾರತೀಯ ಪತ್ರಕರ್ತ, ಸ್ವಾತಂತ್ರ್ಯ ಹೋರಾಟಗಾರ ಮತ್ತು ಶಿಕ್ಷಕರು. ಇವರು ದಿ ಹಿಂದೂ ವೃತ್ತಪತ್ರಿಕೆಯ ಸಂಸ್ಥಾಪಕರು. ೧೮೯೮ ರಿಂದ ೧೯೦೪ ರ ವ್ಯಾಪ್ರ್ತಿಯಲ್ಲಿ ದಿ ಹಿಂದೂ ವ್ಯವಸ್ಥಾಪಕ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು.

ಬಾಲ್ಯ
ವೀರರಾಘವಚಾರಿಯರ್ ರವರು ಚೆಂಗಲ್ ಪೇಟೆಯ ಬಳಿಯಲ್ಲಿರುವ ವಡಕಪಟ್ಟು ಗ್ರಾಮದ ವೈಷ್ಣವ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಇವರು ಮದ್ರಾಸಿನಲ್ಲಿ ಶಾಲಾ ಶಿಕ್ಷಣ ಹಾಗು ಪದವಿ ಶಿಕ್ಷಣ ಹೊಂದಿದ್ದರು. ಪದವಿ ಪಡೆದ ಪಚಿಯಪ್ಪ ಕಾಲೇಜಿನಲ್ಲಿ ಉಪನ್ಯಾಸಕನಾಗಿ ಸೇರಿಕೊಂಡರು. ಈ ಸಂದರ್ಭದಲ್ಲಿ, ಅವರು ಸಹ ಬೋಧಕ, ಜಿ ಸುಬ್ರಮಣ್ಯ ಅಯ್ಯರ್ ಇವರ ಜತೆ ಗೆಳೆತನ ಬೆಳಸಿಕೊಂಡರು.

ದಿ ಹಿಂದೂ ವ್ಯವಸ್ಥಾಪನೆ
೧೮೭೮ರಲ್ಲಿ ೨೧ ವರ್ಷದ ವೀರರಾಘವಚಾರಿಯರ್ ತಮ್ಮ ಐದು ಸ್ನೇಹಿತರಾದ ಜಿ.ಸುಬ್ರಹ್ಮಣ್ಯ ಅಯ್ಯರ್, ಟಿ.ಟಿ.ರಂಗಾಚಾರಿಯರ್, ಪಿ.ವಿ.ರಂಗಾಚರಿಯರ್, ಡಿ.ಕೇಶವ ರಾವ್ ಪಂತುಲು, ಹಾಗು ಎನ್.ಸುಬ್ಬರಾವ್ ಪಂತುಲು ಜತೆ ಸೇರಿ ದಿ ಹಿಂದೂ ದಿನಪತ್ರಿಕೆಯನ್ನು ಪ್ರಾರಂಭಿಸಿದರು. ಈ ಆರು ಜನ ಇತಿಹಾಸದಲ್ಲಿ ದಿ ಟ್ರಿಪ್ಲಿಕೇನ್ ಸಿಕ್ಸ್ ಎಂದು ಜನಪ್ರಿಯರಾದರು.

ದಿ ಹಿಂದೂ ಜತೆ
ಸುಬ್ರಹ್ಮಣ್ಯ ಅಯ್ಯರ್ ಹಾಗು ವೀರರಾಘವಚಾರಿಯರ್ ಮಧ್ಯೆ ಅಸಮಾಧಾನಗಳು ಸೃಷ್ಟಿಯಾಗಿ ಅಯ್ಯರ್ ನಿರ್ದೇಶಕರ ಸ್ಥಾನಕ್ಕೆ ರಾಜೀನಾಮೆ ನೀಡಿ ಸ್ವದೇಶಿಮಿತ್ರಮ್ ಪತ್ರಿಕೆಯ ಸಂಪಾದಕರಾದರು. ಒಬ್ಬಂಟಿಯಾಗಿ ಪತ್ರಿಕೆಯನ್ನು ನಡೆಸುತ್ತಾ ಬಹಳ ಸೋಲನ್ನು ಕಂಡರು. ೧೯೦೧ರಲ್ಲಿ ಪತ್ರಿಕೆಯನ್ನು ಹಿಂದೂ ಜಾಯಿಂಟ್ ಸ್ಟಾಕ್ ಕಂಪನಿಯಗಿ ಪರಿವರ್ತಿಸಲು ಪ್ರಯತ್ನಿಸಿದರು. ಇದರಿಂದ ಪತ್ರಿಕೆಗೆ ನಷ್ಟವಾದರಿಂದ ಪತ್ರಿಕೆಯನ್ನು ಏಪ್ರಿಲ್ ೧೯೦೫ರಲ್ಲಿ ಕಸ್ತೂರಿ ರಂಗ ಐಯ್ಯಂಗಾರ್ ಇವರಿಗೆ ಮಾರಿದರು.

ಸಾವು
೧೯೦೬ರಲ್ಲಿ ೪೭ ವರ್ಷದ ವೀರರಾಘವಚಾರಿಯರ್ ಸಾವನ್ನಪ್ಪಿದರು.

ಉಲ್ಲೇಖಗಳು 

[[]]
ಕೃತವರ್ಮ

ಕೃತವರ್ಮ ಇವನು ಯಾದವ ಸೇನಾನಿ. ಯಾದವರಲ್ಲಿ ಅಂಧಕ ಕುಲಕ್ಕ ಸೇರಿದವನು. ಮಹಾ ಪರಾಕ್ರಮಿ. ಕುರುಕ್ಷೇತ್ರ ಯುದ್ಧದಲ್ಲಿ ಇವನು ಯಾದವ ಸೇನೆಯೊಂದಿಗೆ ಕೌರವರ ಪರವಾಗಿ ಯುದ್ಧ ಮಾಡಿದನು.ಕೌರವರ ಕಡೆಯಿಂದ ಬದುಕುಳಿದ ಮೂರು ಜನರಲ್ಲಿ ಇವನೂ ಒಬ್ಬನು. ಅಶ್ವತ್ಥಾಮನೊಂದಿಗೆ ಸೇರಿ ದೃಷ್ಟದ್ಯುಮ್ನ ,ಶಿಖಂಡಿ ಮತ್ತು ಉಪಪಾಂಡವರ ಕಗ್ಗೊಲೆಯಲ್ಲಿ ಪಾಲ್ಗೊಂಡನು. ಯಾದವರ ಕೊನೆ ಕಾಲದಲ್ಲಿ ಇವನು ಸಾತ್ಯಕಿಯಿಂದ ಹತ್ಯೆಗೈಯಲ್ಪಟ್ಟನು.

ಮಹಾಭಾರತದಲ್ಲಿ
ಮಹಾಭಾರತದ ವೀರರಲೊಬ್ಬ, ಅತಿರಥ, ವೃಷ್ಣಿವಂಶದ ಅರಸು. ಹೃದಿಕ ಇವನ ತಂದೆ. ಭೋಜ, ಹಾರ್ವಿಕ, ಹಾರ್ದಿಕ್ಯ, ವಾಷ್ರ್ಣೇಯ, ವೃಷ್ಣಿಸಿಂಹ- ಎಂಬವು ಇವನ ನಾಮಾಂತರಗಳು. ಬಲರಾಮನ ಅಣತಿಯಂತೆ ಒಂದು ಅಕ್ಷೌಹಿಣೀ ಸೈನ್ಯದೊಡನೆ ಕೌರವ ಪಕ್ಷವನ್ನು ಸೇರಿ ಪಾಂಡವರ ವಿರುದ್ಧ ಯುದ್ಧ ಮಾಡಿದ. ಭೀಷ್ಮ ಅಭೇದ್ಯವಾದ ಕ್ರೌಂಚವ್ಯೂಹವನ್ನು ರಚಿಸಿ ಅದರ ಮುಖಸ್ಥಾನದಲ್ಲಿ ಇವನನ್ನು ನಿಲ್ಲಿಸಿದ. ಪಾಂಡವರ ಸೇನಾನಿ ದೃಷ್ಟದ್ಯುಮ್ನನ ಆಟ ಇವನ ಮುಂದೆ ಸಾಗಲಿಲ್ಲ. ಯುದ್ಧ ಮಧ್ಯದಲ್ಲಿ ಸಾತ್ಯಕಿ ಮೇಲೇರಿ ಬಂದು ಘಾತಿಸಿದಾಗ ಶಲ್ಯ ಇವನಿಗೆ ರಕ್ಷಣೆ ಕೊಟ್ಟ.

ದ್ರೋಣ ಗರುಡವ್ಯೂಹವನ್ನು ರಚಿಸಿದಾಗ ಗರುಡಾಕೃತಿಯ ಸೂಕ್ಷ್ಮಸ್ಥಳವಾದ ಅಕ್ಷಿಸ್ಥಾನದಲ್ಲಿ ಕೃತವರ್ಮನಿದ್ದ. ವ್ಯೂಹವನ್ನು ಭೇದಿಸಿಕೊಂಡು ಒಳನುಗ್ಗಿದ ಅಭಿಮನ್ಯುವನ್ನು ಆಕ್ರಮಿಸಿ ಘಾತಿಸಿದ ಆರು ಜನರಲ್ಲಿ ಇವನೊಬ್ಬ. ಅಭಿಮನ್ಯುವಿನ ಕುದುರೆಗಳನ್ನು ಈತ ಕೊಂದು ಅವನನ್ನು ವಿರಥನನ್ನಾಗಿ ಮಾಡಿದ.
ಇವನಿಗೂ ಸಾತ್ಯಕಿಗೂ ಬದ್ಧದ್ವೇಷ. ಅರ್ಜುನ ಇವನ ರಥಾಶ್ವಗಳನ್ನು ಕೊಲ್ಲಲು ಸಾತ್ಯಕಿ ರಥವನ್ನೇ ನುಚ್ಚುನೂರಾಗಿಸಿದ. ಮಹಾಭಾರತದ ಯುದ್ಧದಲ್ಲಿ ಕೌರವರ ಕಡೆಯಲ್ಲಿ ಕೃಪ, ಅಶ್ವತ್ಥಾಮರ ಜೊತೆಗೆ ಈತನೂ ಉಳಿದ. ಅಶ್ವತ್ಥಾಮ ತಂದೆಯ ಮರಣದಿಂದ ಉದ್ವಿಗ್ನನಾಗಿ ಪಾಂಡವರ ಮೇಲೆ ರಾತ್ರಿಯುದ್ಧ ಮಾಡಲು ಹವಣಿಸಿದಾಗ ಈತ ತಡೆದು ನಿಷ್ಫಲನಾದ. ಕಡೆಗೆ ಊರುಭಂಗದಿಂದ ಪರಿತಪಿಸುತ್ತಿದ್ದ ದುರ್ಯೋಧನನನ್ನು ಸಂಧಿಸಿ ಆತನನ್ನು ಸಂತೈಸಿದ.
ಕೃತವರ್ಮ ಶ್ರೀ ಕೃಷ್ಣನ ಅಚ್ಚುಮೆಚ್ಚಿನ ಅನುವರ್ತಿ. ಮೌಸಲಪರ್ವದಲಿ,್ಲ ಕುಡಿದು ಮತ್ತರಾದ ಯಾದವರಲ್ಲಿ ಕಲಹವಾದಾಗ ಸಾತ್ಯಕಿ ಇವನನ್ನು ಕೊಂದ.

ಇತರರು
ಇದೇ ಹೆಸರಿನ ಮತ್ತೊಬ್ಬ, ಸುಪ್ರಸಿದ್ಧ ಕಾರ್ತವೀರ್ಯಾರ್ಜುನನ ಚಿಕ್ಕಪ್ಪ. ಧನಕ (ಕನಕ) ಎಂಬ ಮಹಾರಾಜನ ದಾಯಾದಿಗಳಲ್ಲಿ-ಕೃತವೀರ್ಯ, ಕೃತೌಜ, ಕೃತವರ್ಮ, ಕೃತಾಗ್ನಿ ಎಂಬುವರಲ್ಲಿ-ಒಬ್ಬ.

ಕೃತವರ್ಮನೆಂಬ ಮತ್ತೊಬ್ಬ, ಪ್ರಸ್ತುತ ಅವಸರ್ಪಿಣೀಯುಗದ ಹದಿಮೂರನೆಯ ಜೈನತೀರ್ಥಂಕರನ ತಂದೆ.

ಬಾಹ್ಯ ಸಂಪರ್ಕಗಳು
Yadu genealogy 
Mahabharata translated by C Rajagopalachari 
Srimad Bhagavatam 
Vishnu Purana

ಮಹಾಭಾರತದ ಪಾತ್ರಗಳು
ಕಿಶನ್ ಶ್ರೀಕಾಂತ್

ಕಿಶನ್ ಶ್ರೀಕಾಂತ್, ಭಾರತದ ಚಿತ್ರನಟ ಹಾಗು ನಿರ್ದೇಶಕ. ಜನವರಿ ೨೦೦೪ರಲ್ಲಿ ಆಗಲೆ ೨೪ ಚಿತ್ರಗಳಲ್ಲಿ ನಟಿಸಿ ಕೇರ್ ಆಫ್ ಫುಟ್ಪಾತ್ ಎಂಬ ಚಿತ್ರವನ್ನು ನಿರ್ದೇಶಿಸಿದರು. ಇದು ತಾವೇ ಬರೆದ ಸಣ್ಣ ಕಥೆಯಿಂದ ಅಳವಡಿಸಕೊಳ್ಳಲಾಗಿತ್ತು.
ನವೆಂಬರ್  ೨೦೦೬ರಲ್ಲಿ ಗಿನ್ನೆಸ್ ದಾಖಲೆಗಳ ಪುಸ್ತಕಕ್ಕೆ ಇವರು ಸೇರಿದರು - ಪ್ರಪಂಚದಲ್ಲಿ ಚಿತ್ರ ನಿರ್ದೇಶಿಸಿದ ಅತೀ ಕಿರಿಯ ಬಾಲಕ ಎಂದು.

ಜೀವನ
ಶ್ರೀಕಾಂತ್ ಹಾಗು ಶೈಲಜರವರ ಪುತ್ರರಾದ ಇವರಿಗೆ ಕಿರಣ್ ಎಂಬ ಸಹೋದರ ಇದ್ದಾರೆ.

ವಿದ್ಯಾಭಾಸ
ತಮ್ಮ ೧೦ನೇ ತರಗತಿಯಲ್ಲಿ ೯೩% ಗಳಿಸಿದ ಇವರು ಕರ್ನಾಟಕ ಸರ್ಕಾರದಿಂದ ಮೆಚ್ಚುಗೆಯನ್ನು ಪಡೆದರು. ೧೦ನೇ ತರಗತಿಯಾದ ತಕ್ಷಣ ಸರ್ಕಾರಕ್ಕೆ ಎಂ.ಏ ಪದವಿ ಮಾಡಲು ಅನುಮತಿ ಪಡೆಯಲು ಪತ್ರ ಬರೆದರು. ಅವರ ಹಾಗು ಕರ್ನಾಟಕ ಸ್ಟೇಟ್ ಓಪನ್ ವಿಶ್ವವಿದ್ಯಾಲಯದ ಒಪ್ಪಿಗೆಯ ನಂತರ ವಿಜ಼ತೂನ್ಸ್ ಕಾಲೇಜ್ ಆಫ್ ಮೀಡಿಯ ಅಂಡ್ ಡಿಸೈನ್, ಬೆಂಗಳೂರಿನಲ್ಲಿ ಎಂ.ಏ ಪದವಿಗೆ ತರಬೇತಿ ತೆಗೆದುಕೊಳ್ಳುತ್ತಿದ್ದಾರೆ.

ಆಯ್ದ ಚಿತ್ರಗಳ ಪಟ್ಟಿ
೨೦೦೧- ಗ್ರಾಮ ದೇವತೆ
೨೦೦೨- ಲಾ ಅಂಡ್ ಆರ್ಡರ್
೨೦೦೨- ಹಲೋ ನಾರದ
೨೦೦೨- ವಂಶಕೊಬ್ಬ
೨೦೦೩- ಸ್ವಾತಿ ಮುತ್ತು
೨೦೦೫- ಮಹಾರಾಜ
೨೦೦೫- ಜೋಗಿ
೨೦೦೬- ಕೇರ್ ಆಫ್ ಫುಟ್ಪಾತ್
೨೦೦೬- ತುತ್ತೂರಿ
೨೦೦೭- ಐಶ್ವರ್ಯ
೨೦೦೮- ಮೊಗ್ಗಿನ ಮನಸು
೨೦೧೩- ಟೀನೇಜ್

ಉಲ್ಲೇಖಗಳು
ದೇವಿ

ದೇವಿ ದೈವಿಕದ ಸಂಸ್ಕೃತ ಮೂಲ ಶಬ್ದ, ದೇವ ಅದರ ಸಂಬಂಧಿತ ಪುಲ್ಲಿಂಗ ಪದ. ದೇವಿ, ಹಿಂದೂ ಧರ್ಮದ ಶಾಕ್ತ ಸಂಪ್ರದಾಯದಿಂದ ಪರಿಕಲ್ಪಿಸಲ್ಪಟ್ಟ, ದೈವಿಕದ ಸ್ತ್ರೀ ಅಂಶವಾದ ಶಕ್ತಿಗೆ ಸಮಾನಾರ್ಥಕವಾಗಿದೆ. ಅವಳು ಸ್ತ್ರೀ ಪ್ರತಿರೂಪ ಮತ್ತು ಅವಳಿಲ್ಲದೆ, ಪ್ರಜ್ಞೆ ಅಥವಾ ತಾರತಮ್ಯವನ್ನು ಪ್ರತಿನಿಧಿಸುವ, ಪುರುಷ ಅಂಶವು ಶಕ್ತಿಹೀನ ಹಾಗು ಶೂನ್ಯವಾಗಿ ಉಳಿಯುತ್ತದೆ.

ಹಿಂದೂ ದೇವತೆಗಳು
ದೇವ

ದೇವ ಎನ್ನುವುದು ದೇವನಾಗರಿ ಲಿಪಿಯಲ್ಲಿ ದೇವರಿಗೆ ಸಂಸ್ಕೃತ ಶಬ್ದ, ದೇವಿ ಅದರ ಸಂಬಂಧಿತ ಸ್ತ್ರೀಲಿಂಗ ಪದ. ಆಧುನಿಕ ಹಿಂದೂ ಧರ್ಮದಲ್ಲಿ, ಅದನ್ನು ಸಡಿಲವಾಗಿ ಯಾವುದೇ ಹಿತಚಿಂತಕ ಅಲೌಕಿಕ ಜೀವಿಯೆಂದು ವ್ಯಾಖ್ಯಾನಿಸಬಹುದು. ಸುರರು ಎಂದೂ ಕರೆಯಲ್ಪಡುವ ಹಿಂದೂ ಧರ್ಮದಲ್ಲಿನ ದೇವರುಗಳನ್ನು ಅವರ ಮಲಸಹೋದರರಾದ ಅಸುರರ ಪಕ್ಕದಲ್ಲಿಡಲಾಗುತ್ತದೆ.

ಹಿಂದೂ ದೇವತೆಗಳುವಿಷ್ಣುವರ್ಧನ್ ಚಲನಚಿತ್ರಗಳು
ಶಕ್ತಿ (ಹಿಂದೂ ಧರ್ಮ)

ಬಲ ಅಥವಾ ಸಬಲೀಕರಣದ ಅರ್ಥಕೊಡುವ ಶಕ್ತಿಯು ಆದಿಸ್ವರೂಪದ ವಿಶ್ವ ಶಕ್ತಿ ಮತ್ತು ಹಿಂದೂ ಧರ್ಮದಲ್ಲಿ ಇಡೀ ಬ್ರಹ್ಮಾಂಡದಲ್ಲಿ ಚಲಿಸುತ್ತವೆ ಎಂದು ನಂಬಲಾಗಿರುವ ಕ್ರಿಯಾತ್ಮಕ ಶಕ್ತಿಗಳನ್ನು ಪ್ರತಿನಿಧಿಸುತ್ತದೆ. ಶಕ್ತಿ, ಹಿಂದೂ ಧರ್ಮದಲ್ಲಿ ಕೆಲವೊಮ್ಮೆ ಮಹಾನ್ ದೈವಿಕ ತಾಯಿಯೆಂದು ನಿರ್ದೇಶಿಸಲಾಗುವ, ದೈವಿಕ ಸ್ತ್ರೀತ್ವ ಸ್ತ್ರೀ ಸೃಜನಾತ್ಮಕ ಶಕ್ತಿಯ ಪರಿಕಲ್ಪನೆ ಅಥವಾ ವ್ಯಕ್ತೀಕರಣ. ಇಹಲೋಕದ ಸ್ತರದಲ್ಲಿ, ಶಕ್ತಿಯು ಸ್ತ್ರೀ ಮೂರ್ತರೂಪ ಮತ್ತು ಸೃಜನಶೀಲತೆ/ಫಲವಂತಿಕೆಯ ಮೂಲಕ ಅತ್ಯಂತ ಸಕ್ರಿಯವಾಗಿ ಪ್ರಕಟವಾಗುತ್ತದೆ, ಆದರೆ ಅದು ಅದರ ಸಂಭಾವ್ಯ, ಅಪ್ರಕಟಿತ ರೂಪದಲ್ಲಿ ಪುರುಷರಲ್ಲೂ ಇದೆ.

ತಾಯಿಯಾದ ಅವಳನ್ನು ಆದಿ ಪರಾಶಕ್ತಿ ಅಥವಾ ಆದಿಶಕ್ತಿ ಎಂದು ಕರೆಯಲಾಗುತ್ತದೆ. ಹಿಂದೂಗಳು ಶಕ್ತಿಯು ಸೃಷ್ಟಿಗೆ ಕಾರಣವಾಗುತ್ತದೆ ಮತ್ತು ಎಲ್ಲಾ ಬದಲಾವಣೆಯ ಪ್ರತಿನಿಧಿ ಎಂದು ನಂಬಿದ್ದಾರೆ. ಶಕ್ತಿಯು ವಿಮೋಚನೆ ಹಾಗೆಯೇ ಬ್ರಹ್ಮಾಂಡದ ಅಸ್ತಿತ್ವ, ಒಂದು ನಿಗೂಢ ಮನೋಅಧ್ಯಾತ್ಮಿಕ ಬಲವಾದ ಕುಂಡಲಿನಿ ಶಕ್ತಿ ಅದರ ಅತ್ಯಂತ ಗಮನಾರ್ಹ ರೂಪ.
 
ಶಾಕ್ತ ಪಂಥದಲ್ಲಿ, ಶಕ್ತಿಯನ್ನು ಪರಮಾತ್ಮನೆಂದು ಆರಾಧಿಸಲಾಗುತ್ತದೆ. ಶಕ್ತಿಯು ಶಿವನ ಸಕ್ರಿಯ ಸ್ತ್ರೀ ಅವಳನ್ನು ಒಳಗೊಳ್ಳುತ್ತದೆ ಮತ್ತು ಇದನ್ನು ತ್ರಿಪುರ ಸುಂದರಿ ಅಥವಾ ಅವಳ ಅವತಾರ ಪಾರ್ವತಿಯಾಗಿ ಗುರುತಿಸಲಾಗುತ್ತದೆ.

ಶಾಕ್ತ ಪಂಥವು ದೇವಿಯನ್ನು ಪರಬ್ರಹ್ಮನೆಂದು ಪರಿಗಣಿಸುತ್ತದೆ ಮತ್ತು ದೈವತ್ವದ ಇತರ ಎಲ್ಲ ರೂಪಗಳು ಕೇವಲ ಅವಳ ವೈವಿಧ್ಯಮಯ ಅಭಿವ್ಯಕ್ತಿಗಳು ಎಂದು ಪರಿಗಣಿತವಾಗಿವೆ. ಅದರ ತತ್ತ್ವಶಾಸ್ತ್ರದ ಮತ್ತು ಆಚರಣೆಯ ವಿವರಗಳಲ್ಲಿ, ಶಾಕ್ತ ಪಂಥವು ಶೈವ ಪಂಥವನ್ನು ಹೋಲುತ್ತದೆ. ಆದಾಗ್ಯೂ, ಶಾಕ್ತ ಪಂಥದ ಆಚರಣೆ ಮಾಡುವವರಾದ ಶಾಕ್ತರು, ಪೂಜೆಯ ಎಲ್ಲ ಅಥವಾ ಬಹುತೇಕ ಭಾಗವನ್ನು ಶಕ್ತಿಯ ಮೇಲೆ ಕೆಂದ್ರೀಕರಿಸುತ್ತಾರೆ. ದೈವತ್ವದ ಪುಲ್ಲಿಂಗ ಅಂಶನಾದ ಶಿವನನ್ನು ಕೇವಲ ಅತೀಂದ್ರಿಯ ಎಂದು ಪರಿಗಣಿಸಲಾಗುತ್ತದೆ, ಮತ್ತು ಶಿವನ ಪೂಜೆ ಸಾಮಾನ್ಯವಾಗಿ ಗೌಣವಾಗಿದೆ.

ಆದಿ ಪರಾಶಕ್ತಿ

ಆದಿ ಪರಾಶಕ್ತಿಯ ದೈಹಿಕ ಅಭಿವ್ಯಕ್ತಿ ತ್ರಿಪುರ ಸುಂದರಿ, ಮತ್ತು ಆದಿ ಪರಾಶಕ್ತಿಯು ಎಲ್ಲ ಸೃಷ್ಟಿಯಲ್ಲಿ ಅಂತರ್ಗತವಾದ ಪರಮ ಮೂಲ ಶಕ್ತಿಯಾದ ಮಹಾಶಕ್ತಿಯ ಹಿಂದೂ ಪರಿಕಲ್ಪನೆಯಾಗಿದೆ. ಇದು ವಿಶೇಷವಾಗಿ ಅವಳ ಎಲ್ಲ ಅಭಿವ್ಯಕ್ತಿಗಳಲ್ಲಿ ದೇವಿಯನ್ನು ಪೂಜಿಸುವ ಹಿಂದೂ ಧರ್ಮದೊಳಗಿನ ಶಾಕ್ತ ಪಂಥದಲ್ಲಿ ಪ್ರಚಲಿತವಾಗಿದೆ. ಅವಳ ಮಾನವ ಅಥವಾ ಶಕ್ತಿ ಸ್ವರೂಪವಾದ ಪಾರ್ವತಿ ಶಿವನನ್ನು ಮದುವೆಯಾದಳು, ಅವಳ ಜ್ಞಾನ ಸ್ವರೂಪವಾದ ಸರಸ್ವತಿ ಬ್ರಹ್ಮನನ್ನು ವಿವಾಹವಾದಳು ಮತ್ತು ಸಂಪತ್ತಿನ ಸ್ವರೂಪವಾದ ಲಕ್ಷ್ಮಿ ವಿಷ್ಣುವಿನ ಪತ್ನಿಯಾದಳು.

ಶಾಕ್ತ ಪಂಥ ಹಾಗು ಹಿಂದೂ ಪುರಾಣದ ಪ್ರಕಾರ, ಆದಿ ಪರಾಶಕ್ತಿ ಪರಮಾತ್ಮಳೇ ಆಗಿದ್ದಾಳೆ. ಅವಳನ್ನು ಜನಪ್ರಿಯವಾಗಿ "ಆದಿ ಶಕ್ತಿ", "ಪರಮ ಶಕ್ತಿ", "ಮಹಾ ಶಕ್ತಿ", "ಮಹಾದೇವಿ", ಅಥವಾ ಇನ್ನೂ ಸರಳವಾಗಿ "ಶಕ್ತಿ" ಎಂದು ಕರೆಯಲಾಗುತ್ತದೆ. ಆದಿ ಪರಾಶಕ್ತಿಯು ಇಡೀ ಬ್ರಹ್ಮಾಂಡದ ಮೂಲ ಸೃಷ್ಟಿಕರ್ತೆ, ಪಾಲಕಿ ಮತ್ತು ವಿಧ್ವಂಸಕಿ ಎಂದು ದೇವಿ ಭಾಗವತ ಪುರಾಣ ಹೇಳುತ್ತದೆ.

ಶಾಕ್ತ ಪಂಥದ ಪ್ರಕಾರ, ಆದಿ ಪರಾಶಕ್ತಿಯು ದೈವಿಕ ಶುದ್ಧ ಅನಂತ ಪ್ರಜ್ಞೆಯಾಗಿ, ಅಂದರೆ ಶ್ಯೂನ್ಯ ಬಿಂದುವಾಗಿ, ದೈವಿಕ ಶೂನ್ಯ ಸ್ತ್ರೀಲಿಂಗ ಶಕ್ತಿಯಾಗಿ ಕಾಣಿಸಿಕೊಂಡಳು, ಇದು ನಂತರ ತನ್ನನ್ನು ಪ್ರಕೃತಿಯಾಗಿ ವ್ಯಕ್ತಪಡಿಸಿಕೊಳ್ಳುತ್ತದೆ. ಆದ್ದರಿಂದ ಆದಿ ಪರಾಶಕ್ತಿಯು ಪರಮ ಪ್ರಕೃತಿ ಆಗಿದ್ದಾಳೆ.

ಸ್ಮಾರ್ತ ಅದ್ವೈತ

ಹಿಂದೂ ಧರ್ಮದ ಸ್ಮಾರ್ತ ಅದ್ವೈತ ಪಂಥದಲ್ಲಿ, ಶಕ್ತಿಯನ್ನು ಆದಿ ಶಂಕರಾಚಾರ್ಯರು ಪ್ರತಿಪಾದಿಸಿದ ಪಂಚದೇವ ವ್ಯವಸ್ಥೆಯಲ್ಲಿ ದೇವರ ಐದು ಸಮಾನ ವಿಶ್ವಾಸಾರ್ಹ ವೈಯಕ್ತಿಕ ರೂಪಗಳಲ್ಲಿ ಒಬ್ಬಳು ಎಂದು ಪರಿಗಣಿಸಲಾಗುತ್ತದೆ.

ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಹಿಂದೂ ದೇವತೆಗಳು

<ಉಲ್ಲೇಖನಗಳು>
ಋಗ್ವೇದದ ದೇವತೆಗಳು

ಋಗ್ವೇದದಲ್ಲಿ ಆಕಾಶ (ದ್ಯು), ಭೂಮಿ (ಪೃಥ್ವಿ) ಮತ್ತು ಅಂತರಿಕ್ಷಕ್ಕೆ ಸಂಬಂಧಿಸಿದ ೩೩ ದೇವತೆಗಳಿದ್ದಾರೆ ಎಂದು ಹೇಳಲಾಗಿದೆ, ಆದರೆ ಪಠ್ಯದಲ್ಲಿ ದೊಡ್ಡ ಸಂಖ್ಯೆಯ ದೇವತೆಗಳನ್ನು ಉಲ್ಲೇಖಿಸಲಾಗಿದೆ. ಋಗ್ವೇದದಲ್ಲಿ ೧೦೨೮ ಶ್ಲೋಕಗಳಿವೆ, ಇವುಗಳಲ್ಲಿ ಹೆಚ್ಚಿನವು ನಿರ್ದಿಷ್ಟ ದೇವತೆಗಳಿಗೆ ಸಮರ್ಪಿತವಾಗಿವೆ. ಇಂದ್ರ, ಒಬ್ಬ ಧೀರ ದೇವರು, ವೃತ್ರನ ಹಂತಕ ಮತ್ತು ವಲನ ವಿನಾಶಕ, ಹಸುಗಳು ಮತ್ತು ನದಿಗಳ ವಿಮೋಚಕ; ಅಗ್ನಿ, ಯಜ್ಞದ ಬೆಂಕಿ ಮತ್ತು ದೇವತೆಗಳ ಸಂದೇಶವಾಹಕ; ಮತ್ತು ಸೋಮ, ಇಂದ್ರನಿಗೆ ಸಮರ್ಪಿತ ಧಾರ್ಮಿಕ ಪಾನೀಯ, ಅತ್ಯಂತ ಪ್ರಮುಖ ದೇವತೆಗಳು.
ಹಿಂದೂ ದೇವತೆಗಳು
ಪ್ರಜಾಪತಿ

ಹಿಂದೂ ಧರ್ಮದಲ್ಲಿ, ಪ್ರಜಾಪತಿ ಸಂತಾನೋತ್ಪತ್ತಿಯಲ್ಲಿ ಅಧ್ಯಕ್ಷತೆ ವಹಿಸುವ ಒಬ್ಬ ಗುಂಪು ಹಿಂದೂ ದೇವತೆ, ಮತ್ತು ಜೀವನದ ಸಂರಕ್ಷಕ. ವೈದಿಕ ವ್ಯಾಖ್ಯಾನಕಾರರು ಅವನನ್ನು ನಾಸದೀಯ ಸೂಕ್ತದಲ್ಲಿ ಉಲ್ಲೇಖಿಸಲಾದ ಸೃಷ್ಟಿಕರ್ತನೊಂದಿಗೂ ಗುರುತಿಸುತ್ತಾರೆ. ವೈದಿಕೋತ್ತರ ಯುಗದಲ್ಲಿನ ನಂತರದ ನಂಬಿಕೆಗಳ ಪ್ರಕಾರ, ಪ್ರಜಾಪತಿಗಳನ್ನು ಪ್ರಜಾಸತ್ತೀಯವಾಗಿ ಆಯ್ಕೆಮಾಡಲಾಗುತ್ತಿತ್ತು.

ಬಾಹ್ಯ ಕೊಂಡಿಗಳು
Prajapati: Hindu Deity, Encyclopaedia Britannica

ಹೆಚ್ಚಿನ ಓದಿಗಾಗಿ 
Dictionary of Hindu Lore and Legend ISN'T|0-500-51088-1 by Anna Dhallapiccola

ಉಲ್ಲೇಖಗಳು
 
ಹಿಂದೂ ದೇವತೆಗಳು
ರುದ್ರ

ರುದ್ರ ಗಾಳಿ ಅಥವಾ ಬಿರುಗಾಳಿ ಮತ್ತು ಬೇಟೆಗೆ ಸಂಬಂಧಿಸಿದ ಒಬ್ಬ ಋಗ್ವೇದದ ದೇವತೆ. ಈ ಹೆಸರನ್ನು "ಗರ್ಜಿಸುವವ" ಎಂದು ಭಾಷಾಂತರಿಸಲಾಗಿದೆ. ಋಗ್ವೇದದಲ್ಲಿ, ರುದ್ರನನ್ನು "ಪ್ರಬಲರಲ್ಲಿ ಅತ್ಯಂತ ಪ್ರಬಲ" ಎಂದು ಹೊಗಳಲಾಗಿದೆ.

ಹಿಂದೂ ದೇವತೆಗಳುವಿಷ್ಣುವರ್ಧನ್ ಚಲನಚಿತ್ರಗಳು
ನಾಡೋಜ ಪ್ರಶಸ್ತಿ

ನಾಡೋಜ ಪ್ರಶಸ್ತಿಯು ಹಂಪಿ  ಕನ್ನಡ ವಿಶ್ವವಿದ್ಯಾಲಯವು ಪ್ರತಿವರ್ಷ ನೀಡುವ ಪ್ರತಿಷ್ಠಿತ ಪ್ರಶಸ್ತಿ. ನಾಡೋಜ ಎಂಬ ಪದವು ಆದಿಕವಿ ಪಂಪನಿಗೆ ಸಂಬಂಧಿಸಿದ್ದಾಗಿದೆ. ರಾಷ್ಟ್ರಕವಿ ರವೀಂದ್ರನಾಥ ಟ್ಯಾಗೋರ್ ಅವರ ಶಾಂತಿನಿಕೇತನದಲ್ಲಿ ನೀಡಲಾಗುತ್ತಿರುವ 'ದೇಶಿಕೋತ್ತಮ' ಪದವಿಯ ಪ್ರೇರಣೆಯಿಂದ ಕನ್ನಡ ವಿವಿ ನಾಡೋಜ ಪದವಿ ನೀಡುತ್ತಿದೆ. ನಾಡೋಜ ಗೌರವ ಪದವಿಯು ಶಾಲು, ಸರಸ್ವತಿ ವಿಗ್ರಹ, ಪ್ರಮಾಣ ಪತ್ರ, ಪ್ರಶಸ್ತಿ ಫಲಕ ಒಳಗೊಂಡಿದೆ.

ನಾಡೋಜ ಪ್ರಶಸ್ತಿ ಪುರಸ್ಕೃತರ ಪಟ್ಟಿ ನೋಡಲು ನಾಡೋಜ_ಪ್ರಶಸ್ತಿ_ಪುರಸ್ಕೃತರು ಪುಟಕ್ಕೆ ತೆರಳಿ.

ಪ್ರಶಸ್ತಿಗಳು
ನಿನ್ನಿಂದಲೇ (ಚಲನಚಿತ್ರ)

ಪುನೀತ್ ರಾಜಕುಮಾರ್ ಮುಖ್ಯ ಭೂಮಿಕೆಯಲ್ಲಿರುವ ಚಿತ್ರ  'ನಿನ್ನಿಂದಲೇ' .ಕರ್ನಾಟಕ ಮೂಲದ ತೆಲುಗು ನಿರ್ದೇಶಕ ಜಯಂತ್ ಸಿ ಪರಂಜಿ ಚಿತ್ರ ನಿರ್ದೇಶಕ. ಈ ಚಿತ್ರಕ್ಕೆ ತೆಲುಗಿನ ಪ್ರಖ್ಯಾತ ಹಾಸ್ಯನಟ ಬ್ರಹ್ಮಾನಂದಂ ಅವರನ್ನು ಕರೆತರಲಾಗಿದೆ. ಚಿತ್ರದಲ್ಲಿ ಎರಿಕಾ ಫರ್ನಾಂಡಿಸ್ ಪುನೀತ್ ಜೊತೆಯಾಗಿದ್ದಾರೆ.ಚಿತ್ರವು ಜನವರಿ ೧೬ ೨೦೧೪ಕ್ಕೆ ಬಿಡುಗಡೆ.

ತಾರಾಗಣ

 ಪುನೀತ ರಾಜಕುಮಾರ - ವಿಕ್ರಮ್,
 ಎರಿಕಾ ಫರ್ನಾಂಡಿಸ್ - ಪ್ರಮೀಳಾ
 ಸೋನಿಯಾ ದೀಪ್ತಿ
 ವಿನಾಯಕ ಜೋಷಿ
 ಜುಗಾರಿ ಅವಿನಾಶ್ 
 ಸಾಧು ಕೋಕಿಲ
 ಬ್ರಹ್ಮಾನಂದಂ

ಹಾಡುಗಳು 

ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ದ್ಯೌಷ್ಪಿತೃ

ದ್ಯೌಷ್ಪಿತೃ , ಅಕ್ಷರಶಃ "ಆಕಾಶ ಪಿತೃ" ವೈದಿಕ ದೇವತಾಸಂಗ್ರಹದ ಪ್ರಾಚೀನ ಕಾಲದ ಆಕಾಶ ದೇವತೆ ಮತ್ತು ಉಷೆ (ಪ್ರಾತಃಕಾಲ) ಹಾಗು ರಾತ್ರಿಯ ತಂದೆ. ಋಗ್ವೇದದಲ್ಲಿ, ದ್ಯೌಷ್ಪಿತೃ ಕೇವಲ ೧.೮೯.೪, ೧.೯೦.೭, ೧.೧೬೪.೩೩, ೧.೧೯೧.೬ ಮತ್ತು ೪.೧.೧೦ ಶ್ಲೋಕಗಳಲ್ಲಿ ಬರುತ್ತದೆ ಮತ್ತು ಕೇವಲ ೧.೮೯.೪ರಲ್ಲಿ ಪಿತರ್ ದ್ಯೌಷ್ ಮಾತಾ ಪೃಥ್ವಿ ಜೊತೆಗೆ ಬರುತ್ತದೆ. ಹಾಗಾಗಿ, ಋಗ್ವೇದ ಪುರಾಣದಲ್ಲಿ ಅವನು ಬಹಳ ಸಣ್ಣ ದೇವತೆ, ಆದರೆ ಮುಖ್ಯ ದೇವತೆಗಳ ತಂದೆಯಾಗಿರುವಲ್ಲಿ ಅವನ ನೈಜ ಪ್ರಾಮುಖ್ಯ ಕಾಣುತ್ತದೆ.

ಋಗ್ವೇದದ ದೇವತೆಗಳು
ವೇದಗಳು
ಭೂದೇವಿ

ಭೂದೇವಿ ಭೂಮಾತೆಯ ವ್ಯಕ್ತಿರೂಪ. ಅವಳು ವಿಷ್ಣುವಿನ ಒಂದು ಅವತಾರವಾದ ವರಾಹನ ದೈವಿಕ ಪತ್ನಿ, ಮತ್ತು ಸೀತೆಯ ತಾಯಿ (ಸೀತೆಯು ಉತ್ತ ಹೊಲದಲ್ಲಿ ಸಿಕ್ಕಿದ್ದ ಸಾಂಕೇತಿಕತೆಯನ್ನು ಗಮನಿಸಿ). ಉತ್ತರಕಾಂಡದ ಪ್ರಕಾರ, ಸೀತೆ ಕೊನೆಗೆ ತನ್ನ ಪತಿ ರಾಮನನ್ನು ಬಿಟ್ಟು ಹೊರಟಾಗ, ಭೂದೇವಿಗೆ ಮರಳುತ್ತಾಳೆ.

ಹಿಂದೂ ದೇವತೆಗಳು
ಸಂಹಿತಾಪಾಠ

ವೇದಗಳ ಮೌಖಿಕ ಸಂಪ್ರದಾಯವು (ಶ್ರೌತ) ಹಲವು ಪಾಠಗಳು, ಪಠನಗಳು, ಅಥವಾ ವೈದಿಕ ಮಂತ್ರಗಳನ್ನು ಪಠಿಸುವ ದಾರಿಗಳನ್ನು ಹೊಂದಿದೆ. ವೈದಿಕ ಪಠನದ ಅಂತಹ ಸಂಪ್ರದಾಯಗಳನ್ನು ಹಲವುವೇಳೆ ಅಸ್ತಿತ್ವದಲ್ಲಿರುವ ಅತ್ಯಂತ ಹಳೆಯ ಸತತವಾದ ಮೌಖಿಕ ಸಂಪ್ರದಾಯವೆಂದು ಪರಿಗಣಿಸಲಾಗುತ್ತದೆ, ಸಂರಕ್ಷಿತ ವೈದಿಕ ಪಠ್ಯಗಳ (ಸಂಹಿತಾಗಳು) ಸ್ಥಿರೀಕರಣ ಸರಿಸುಮಾರು ಹೋಮರ್‌ನ ಸಮಯದ್ದೆಂದು ನಿರ್ಧರಿಸಲಾಗಿದೆ (ಕಬ್ಬಿಣ ಯುಗದ ಪೂರ್ವಾರ್ಧ). ನವಂಬರ್ ೭, ೨೦೦೩ರಂದು ಯುನೆಸ್ಕೊ ವೈದಿಕ ಪಠನದ ಸಂಪ್ರದಾಯವನ್ನು ಮಾನವೀಯತೆಯ ಮೌಖಿಕ ಮತ್ತು ಅಸ್ಪಷ್ಟ ಪರಂಪರೆಯ ಮೇರುಕೃತಿ ಎಂದು ಘೋಷಿಸಿತು.

ಹಿಂದೂ ಪಠ್ಯಗಳು
ಡೈರೆಕ್ಟರ್ ಸ್ಪೆಷಲ್ (ಚಲನಚಿತ್ರ)

ಡೈರೆಕ್ಟರ್ಸ್ ಸ್ಪೆಷಲ್ ಗುರುಪ್ರಸಾದ್ ಬರೆದು ನಿರ್ದೇಶಿಸಿದ 2013 ರ ಭಾರತೀಯ ಕನ್ನಡ ಭಾಷೆಯ ವಿಡಂಬನಾತ್ಮಕ ಚಲನಚಿತ್ರವಾಗಿದೆ.  ಇದರಲ್ಲಿ ರಂಗಾಯಣ ರಘು ಜೊತೆಗೆ ಚೊಚ್ಚಲ ನಟ ಧನಂಜಯ್ ನಟಿಸಿದ್ದಾರೆ. ನಟಿ ಪೂಜಾ ಗಾಂಧಿ ಐಟಂ ಸಾಂಗ್‌ನಲ್ಲಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಈ ಚಿತ್ರದ ಕಥಾಹಂದರವು ಇನ್ನೂ ಎರಡು ಕನ್ನಡ ಚಲನಚಿತ್ರಗಳಲ್ಲಿ ಕಂಡುಬಂದಿದೆ-ದಾಸವಾಳ ಮತ್ತು ಕರೋಡ್ಪತಿ. ಈ ಎಲ್ಲಾ ಚಲನಚಿತ್ರಗಳ ಪರಿಕಲ್ಪನೆಯು 1996 ರ ಸ್ಪ್ಯಾನಿಷ್ ಚಲನಚಿತ್ರ ಫ್ಯಾಮಿಲಿಯಾದಲ್ಲಿ ಗುರುತಿಸಲ್ಪಟ್ಟಿದೆ ಎಂದು ವರದಿಯಾಗಿದೆ, ಇದರಲ್ಲಿ ಒಬ್ಬ ಏಕಾಂಗಿ ಶ್ರೀಮಂತ ವ್ಯಕ್ತಿ ತನ್ನ ಹುಟ್ಟುಹಬ್ಬದಂದು ತನ್ನ ಕುಟುಂಬದ ಸದಸ್ಯರಂತೆ ನಟಿಸಲು ನಟರನ್ನು ನೇಮಿಸಿಕೊಳ್ಳುತ್ತಾನೆ.

ಪಾತ್ರವರ್ಗ 

 ರಂಗಾಯಣ ರಘು ಪಂಚೆ ಶಾಸ್ತ್ರಿ/ರಾಮಚಂದ್ರನಾಗಿ
 ಧನಂಜಯ್ ಧನಂಜಯ ಪಾತ್ರದಲ್ಲಿ
 ಸೀತಮ್ಮನಾಗಿ ವತ್ಸಲಾ ಮೋಹನ್
 ಗಾಯತ್ರಿಯಾಗಿ ಸುಮಿತ್ರಾ ದೇವಿ
 ಹನುಮನಾಗಿ ರಾಮ
 ಎಂ.ಎಸ್.ನಾಗರಾಜ್ ಕಾರಂತ್
 ಸತ್ಯನಾರಾಯಣ ಶಾಸ್ತ್ರಿ
 ಎಸ್.ಕೇಶವಮೂರ್ತಿ
 ಕೃಷ್ಣಪ್ಪ ಅತಿಥಿ ಪಾತ್ರದಲ್ಲಿ
 ಪೂಜಾ ಗಾಂಧಿ - "ಕಣ್ಣಲ್ಲೇ ಎಷ್ಟೊತ್ತು " ಐಟಂ ಹಾಡಿನಲ್ಲಿ 
 ಅನೂಪ್ ಸೀಳಿನ್ ಅತಿಥಿ ಪಾತ್ರದಲ್ಲಿ
 ಗುರುಪ್ರಸಾದ್ ಅತಿಥಿ ಪಾತ್ರದಲ್ಲಿ

ಧ್ವನಿಮುದ್ರಿಕೆ 

ಅನೂಪ್ ಸೀಳಿನ್ ಅವರು B. R. ಲಕ್ಷ್ಮಣ ರಾವ್ ಮತ್ತು ಶಾರದಸುತ ಬರೆದ ಸಾಹಿತ್ಯಕ್ಕೆ  ಸಂಗೀತ ಸಂಯೋಜಿಸಿದ್ದಾರೆ. ಮೂರು ಹಾಡುಗಳನ್ನು ಒಳಗೊಂಡಿರುವ ಧ್ವನಿಮುದ್ರಿಕೆಯು ವಾದ್ಯಸಂಗೀತವಾದ"ಮೌನ ರಾಗ" ಅನ್ನು ಒಳಗೊಂಡಿದೆ.

ಬಾಹ್ಯ ಕೊಂಡಿಗಳು 

 
 Director's Special at reelbox.tv

ಉಲ್ಲೇಖಗಳು 

ವರ್ಷ-೨೦೧೩ ಕನ್ನಡಚಿತ್ರಗಳು
ಕನ್ನಡ ಚಲನಚಿತ್ರಗಳು
ವಗ್ಗರಣೆ (ಚಲನಚಿತ್ರ)

ಪ್ರಕಾಶ್ ರೈ ಮುಖ್ಯ ಭೂಮಿಕೆಯಲ್ಲಿರುವ ಚಿತ್ರ  ' ಒಗ್ಗರಣೆ ' . ಪ್ರಕಾಶ್ ರೈ  ಚಿತ್ರ ನಿರ್ದೇಶಕ. ಮೂರು ಭಾಷೆಗಳಲ್ಲಿ ತಯಾರಾಗುತ್ತಿರುವ ಚಿತ್ರದಲ್ಲಿ ರೈಗಳದ್ದು ಪ್ರಮುಖ ಪಾತ್ರ. ಕನ್ನಡದ ಹುಡುಗಿ ಸಂಯುಕ್ತ ನಾಯಕಿ. ಅಚ್ಯುತ್ ಕುಮಾರ್ ಸೇರಿದಂತೆ ಸಾಕಷ್ಟು ಕಲಾವಿದರು ಚಿತ್ರದಲ್ಲಿ ನಟಿಸಿದ್ದಾರೆ.

ಚಿತ್ರವು ಎಪ್ರಿಲ್‌ ೨೦೧೪ ರಲ್ಲಿ ಬಿಡುಗಡೆ ಆಗುತ್ತಿದೆ.

ಕನ್ನಡ ಚಲನಚಿತ್ರಗಳು